text:
Rotaract Club of Aruba ta existi na Aruba pa 27 aña, nan ta fungi como un club cu ta traha na bienestar di esunnan menos afortuna den nos comunidad y na mes momento promove desaroyo personal y profesional den nos comunidad. Nan ta parti di e famia di Rotary Club of Aruba y Interact Club of Aruba.
Den Rotary International un di e area cu nan ta focus riba dje ta paz combina cu prevencion y resolucion di conflictonan cu tin rond mundo. Rotaract Club of Aruba ta forma parti di un districto 7030 di Rotary International cu tin 49 Rotaract Clubs den 17 pais den Caribe y Latino America. Tur e clubnan aki den nan forma a formula un proyecto pa hunto resolve conflictonan of traha riba prevencion di conflicto cu ta brinda paz den nan comunidad.
Den cuadro di esaki Rotaract Club of Aruba a sondea y alabes wak kico ta un area cu merece atencion y prevencion na Aruba pa asina educa nos hendenan. For di esaki a sali na cla cu e topico di abuso emocional entre pareha, amistad of cualkier interaccion entre dos persona ta uno cu no ta wordo papia di dje suficientemente y den detaye, primordialmente den nos hobennan.
E focus di e club tabata pa trece un campaña di conscientisacion pa hobennan di edad di 15 aña bay ariba pa asina nan por wordo educa y sa kico ta e señalnan na comienso di abuso emocional y con pa reconoce esakinan. Awendia hopi amistad of relacion ta wordo defini cu e palabra amor. “Love” ta wordo uza masha facil, pero berdaderamente nos hobennan sa nan balor y sa kico ta amor?
Door di haci un sondeo a prepara material pa e campaña di conscientisacion a base di tur esaki den forma di un video. Proximamente esaki lo wordo lansa riba social media y lo ta visibel pa e siguiente lunanan specialmente pa e grupo di hoben adulto. E señalnan den e campaña ta subraya e comienso di abuso emocional y por ta reconocibel y simpel pa hopi. E meta di esaki ta pa por alerta un persona si e ta den un relacion cu e ta wordo manipula of cuminsa wordo abusa levemente den manera emocional. Door di reconoce esakinan e por tuma e decision pa sali di e situacion aki of busca ayudo con pa sali di su situacion.
Naturalmente Rotaract no por haci esaki riba nan mes, sino nan a busca un colaborado cu por brinda e ayudo necesario den e casonan aki. For di esaki a nace e colaboracion di Fundacion pa Hende Muhe Den Dificultad y Rotaract Club of Aruba. “Fundacion pa Hende Muhe den Dificultad ta sumamente orguyoso di a wordo acerca pa forma parti di e proyecto aki.” – Presidente di Fundacion Pa Hende Muhe den Dificultad, Sra. Suzy Kock.
Presidente di Rotaract Club of Aruba, Sr. Ryon Dijkhoff ta subraya e importancia di educacion y conscientisacion di balor propio y e definicion di amor den nos hobennan unda nan por ta conciente di con pa reconoce señalnan pa cu comienso di abuso emocional.
Pa por mira e video di concientisacion por fabor bishita e pagina di Facebook, Instagram of Youtube di Rotaract Club of Aruba unda e campaña aki lo wordo lansa y promovi. E video aki ta den un combinacion di lenguahe: Papiamento, Hulandes, Ingles y Spaño cu sub -titulo den Ingles, e motibo di esaki ta pa subraya nos diversidad na Aruba y alaves haci cu e video aki por wordo comprondi internacionalmente den e districto 7030 di Rotaract y pa tur otro persona cu por yega na mira e video aki riba social media den nos region.
Rotaract Club of Aruba kier a gradici e actornan cu a forma parti di e proyecto aki y alabes tur e miembronan di Rotaract y e comision organisatorio cu a prepara e campaña aki. Tambe un danki special na Elite Productions, Sebastiaan Hofer Film y Amy Brinkman pa nan tremendo colaboracion.
Abo sa kico ta e señalnan di abuso emocional? Esey no ta Amor
Rotaract Club of Aruba ta existi na Aruba pa 27 aña, nan ta fungi como un club cu ta traha na bienestar di esunnan menos afortuna den nos comunidad y na mes momento promove desaroyo personal y profesional den nos comunidad. Nan ta parti di e famia di Rotary Club of Aruba y Interact Club of Aruba.


c: text/html

text:
Desde dia 16 te/cu 26 di September venidero, lo tuma lugar na Montevideo, Uruguay, e World Youth Chess Championship bou di 14, 16 y 18 anja.
Aruba ta manda pa promer biaha, un representante den e grupo U-14.
Esaki ta nos hungador Ilya Stetsenko. Ilya lo biaha dibierne awor dia 15 di September pa Uruguay.
Un total di 11 rounds lo wordo hunga entre e dianan 17 pa 26 di September.
Den categoría U-14, tin te cu awor 83 hungador inscirbi.
Nos ta mira hungadornan di rond mundo ta participa. Manera Polen, Rusia, Australia, India, USA, Canada, Alemania, Englaterra, Italia, etc, pero tambe hungadornan di America, manera Colombia, Brazil, Chili, Peru, etc.
Pa wak e weganan, nan lo wordo pasa live desde 17 di September riba e website aki.
E resultadonan por wordo mira tambe na e website aki.

robotstxt: allowed

filter: keep


text:
KRALENDIJK, Bonaire
Djasabra 1 di desèmber ta di trinta biaha ku ta selebrá Dia Mundial di ‘Aids’.
E tema di e aña aki ta ‘Konosé bo status’. E aña aki Dia Mundial di ‘Aids’ tin komo meta pa engrandesé konsientisashon tokante importansia di konosé bo status i redusí e bareranan pa laga tèst bo mes riba HIV.
Desde inisio di Dia Mundial di ‘Aids’ na aña 1988 a logra hopi adelanto i awendia tres di kada kuater hende ku tin HIV konosé nan status.
Pero stigmatisashon i diskriminashon ketu bai ta stroba hendenan di laga tèst nan mes. Te ainda hopi hende ta te ora nan bira malu òf sintomátiko i pues posiblemente tin ‘AIDS’ kaba, nan ta wòrdu di tèst.
Entidat Públiko Boneiru, pa medio di su Departamentu di Salubridat Públiko, ta para pa un komunidat salú. Prevení ku hiv/aids ta plama dor di praktiká sèks seif, laga tèst bo mes i si bo ta infektá, kuminsá na tempu ku remedi ku ta frena ‘aids’. Un komunidat salú ta un tarea di nos tur. Bo por demostrá bo solaridat ku hendenan ku tin hiv/aids, pegando e sinta kòrá riba bo paña dia 1 di desèmber.
Fuente: World Health Organization i UNAIDS


text:
Huidige artikelen
zaterdag 26 maart 2016 - Diahuebs awor ta ultimo dia cu por entrega e plachinan di number di vehiculo di motor cu no ta den uzo
Pa haya posibel dispensacion di impuesto pa di dos kwartaal
ORANJESTAD – Departamento di Impuesto ta participa cu diahuebs awor, dia 31 di maart 2016, ta ultimo dia cu por entrega e plachinan di number di aña 2016 di vehiculo di motor cu no ta den uzo. E di dos kwartaal ta cuminsa 1 di april y si e plachinan keda aden pa e di dos kwartaal completo, esta te cu 30 di juni 2016, por haya dispensacion di impuesto pa cu e di dos kwartaal. Esaki ta nifica cu no tin mester di paga e impuesto pa e kwartaal ey. Aki ta sigui mas informacion.
E condicionnan
Ta asina cu pa un vehiculo di motor cu no ta den uzo y cu no lo bay ta den uzo pa un tempo, no lo tin mester di paga e impuesto di un of mas kwartaal durante aña. Esaki ta dispensacion di impuesto y ta valido solamente si cumpli cu e siguiente condicionnan.
- Ta entrega e plachinan di number prome cu e di dos kwartaal cuminsa (esta prome cu 1 di april 2016) y
- E plachinan di number ta keda aden pa por lo menos un kwartaal durante aña.
Entregamento di plachi di number
Por entrega e plachinan di number sea na oficina principal na Oranjestad of na un Oficina di gobierno den districto. Mester acudi cerca un cahero pa yena y firma un formulario. Pa medio di e formulario ta declara cu ta entrega e plachinan y ta duna e motibo por ehempel: pa motibo di biahe largo, vehiculo ta daña etc.
Ta reserva e number pa aña fiscal 2016
Departamento di Impuesto ta warda e plachinan di number solamente pa aña fiscal 2016. Durante e periodo aki ta reserva e number tambe pa e doño di vehiculo. Despues di aña 2016, e cliente ta core riesgo di perde su number si acaso e no reacciona.
Periodo cu e plachi ta keda aden
E dispensacion di impuesto ta depende tambe di con largo un cliente ta laga su plachinan di number aden. Solamente si e plachinan a keda aden pa un kwartaal completo of pa un termino mas largo , e ora no lo tin mester di paga e impuesto di e kwartaal concerni. Por ehempel: si e vehiculo ta daña pa un luna so y e doño a busca e plachinan di number bek, e ora toch e mester paga e impuesto di e kwartaal ey completamente. E dispensacion no ta conta pa cada luna cu e plachi a keda aden, sino pa cada kwartaal di aña.
No tin dispensacion cu forsa retroactivo
No ta duna dispensacion di impuesto cu forsa retroactivo. Esaki ta pa motibo cu mester paga e impuesto delanta. Si entrega e plachinan di number na e momentonan aki, no por haya dispensacion mas pa e prome kwartaal.
Dispensacion na e momentonan aki
E plachinan di number cu keda entrega na e momentonan aki lo por cay bou dispensacion di impuesto pa e di dos kwartaal, esta april, mei y juni 2016. E plachinan mester keda aden si pa 3 luna largo. Cliente por dicidi di laga e plachinan aden pa e resto di aña tambe.
Gerencia di Departamento di Impuesto
26 di maart 2016


text:
Huidige artikelen
Artikelen uit september 2014
24-9-2014 - Diamars awor ta ultimo dia cu por entrega e plachinan di number di vehiculo cu no ta den uzo
Pa haya posibel dispensacion di impuesto pa di cuater kwartaal
Lees meer...
23-9-2014 - Diamars awor ta ultimo dia pa paga e ultimo kwartaal di impuesto di vehiculo di motor 2014
Pa dia 1 oktober tur vehiculo mester tin e plachi chikito
Lees meer...
23-9-2014 - Diamars awor e siguiente termino di pago di grondbelasting 2014 ta caduca
5-9-2014 - Na oktober lo duna ayudo pa yena e formulario di inkomstenbelasting 2013
Ta conseha pa cuminsa prepara tur documento y informacion
Lees meer...


text:
Huidige artikelen
donderdag 12 juni 2014 - E paketenan di BBO y loonbelasting valido pa e di dos mita di aña 2014 a sali
E pakete ta contene e formularionan di declaracion
ORANJESTAD – Departamento di Impuesto ta informa su clientenan cu e paketenan di BBO y loonbelasting valido pa e di dos mita di aña 2014 a sali.
E paketenan ta contene e formularionan di declaracion pa e lunanan di juli te cu december 2014.
Clientenan lo ricibi nan pakete via post den e dianan venidero.
Gerencia di Departamento di Impuesto
12 di juni 2014


text:
Haya sa di su historia
ORANJESTAD(AAN):Despues cu restauracion di Watertoren na Playa a keda cla y ta eherciendo su funcion dobel como monumento historico y sede pa departamento di gobierno, awor Gabinete Mike Eman ta sinti hopi satisfaccion di a habri diabierna ultimo su edificio morocho, esta e Watertoren na San Nicolas, despues di a pasa den un proceso di restauracion y renobacion.
Minister, parlamentario y otro oficialnan publico ademas di companianan envolvi, invitadonan special y naturalmente e pueblo di San Nicolas a presencia diabierna anochi e momento caminda a sende e luznan cu ta dorna e edificio incluyendo e lema di ‘San Nicolas Standing Tall.’
Ambos edificio di Watertoren tin un balor historico y arkitectonico hopi grandi pa nos isla. Nan ta representa un desaroyo sumamente importante di e pais tempo cu nan a worde construi y pesey mes e Gabinete Mike Eman for di momento cu a tuma mando di gobierno, a reconoce nan como un prioridad pa haci lo necesario pa rescata nan y hiba nan back na nan estado di gloria. A uni esfuerzo hunto cu Monumentenfonds, companianan di utilidad, entre otro entidadnan y a logra un resultado masha bunita.
Den cuadro di esaki, ta bon pa recorda esnan cu a biba e historia como tambe siña e generacionnan di awe, e balor economico y historico cu e propiedadnan aki tin. Esaki sigur lo yuda den aprecia nos monumentonan, no solamente pa nan aspecto exterior, pero tambe pa e funcion importante cu nan tabatin den desaroyo di e pais. Na e ceremonia di apertura tabata presente y a hiba palabra señora Bertha Vrolijk, conocido ciudadano di San Nicolas, kende a relata con el a nace na unda e watertoren San Nicolas ta situa y su lombrishi ta dera eynan. Durante gran parti di comienso di siglo 20, pueblo di Aruba tabatin dificultad pa yega na awa limpi pa uzo domestico.
Sigur den ora di consumo mas halto, cu tabata mainta y anochi, e presion tabata hopi abou den e casnan den centro di ciudad y conecta na e red di distribucion di awa for di 1932. Na 1938 Rijksbureau voor Drinkwatervoorziening a emiti un relato den cual ta duna recomendacion pa laga traha un watertoren na Oranjestad y otro na San Nicolas. E mesun aña, na Juni, Gobernador Gielliam J.J. Wouters ta duna autorisacion pa cuminsa cu nan construccion. Pieter van Stuivenberg tabata e arkitecto encarga cu e obra. El a gradua for di Uitgebreide Technische School na Utrecht. Na 1928 e Departemente van Koloniën a mande Curaçao como hefe di e Technische Dienst di e Landswatervoorziening, LWV caminda 20 aña despues el a bira director.
Den su obra di e watertorennan, cu ambos ta identico, van Stuivenberg a inspira su mes den e estilo di Nieuwe Bouwen y e Art Deco Mericano. Construccion tabata den man di N.V. Albetam, Bagger- en Bouwmaatschappij di Den Haag. Ambos edificio a keda cla un aña despues caminda esun na San Nicolas a habri dia 14 di augustus 1939 y e watertoren na Oranjestad a keda inaugura tres luna despues, specificamente, dia 4 di november. Dia di e inauguracion na San Nicolas a devela un plachi riba dje skirbi: Landswatervoorzieningdienst 1939 Directeur R.J. Beaujon Jr. Gezaghebber I. Wagemaker Architect P.A. Stuivenberg B.B.U. LWV Aruba.
E plachi cu tabata pone parti pafo, a worde horta durante decada 90. Situa den curazon di e districto, riba e skina di Bernhardstraat y Caya Dick Cooper (ex Torenstraat), e Watertoren di San Nicolas ta forma parti di e Paseo Monumental crea na 2008 pa e bario. E edificio ta forma parti di e riba 100 otro propiedad na San Nicolas cu ta considera como monumento of tin un balor historico. Restauracion di Watertoren San Nicolas ta un proyecto cu ta cay bou Plan BoAruba cu ta inclui renobacion urbano den e sentido mas amplio di palabra. Centronan di ciudad ta haya un facelift completo y e barionan tur atencion necesario. Watertoren restaura den tur su gloria ta un trabao excelente di arkitecto Kamsteeg y tur envolvi. E vision di Gabinete Mike Eman ta loke a percura cu awe e cambionan ta tumando lugar den tur skina di Aruba y ta hopi satisfecho di mira e resultado y comparti esakinan cu pueblo. Edificio di Watertoren San Nicolas awor lo worde prepara pa fungi como un Museo Industrial caminda studiantenan, turistanan y naturalmente, nos mesun hendenan por bishita pa conoce e historia y funcion di nos companianan di utilidad estatal esta WEB Aruba N.V., Elmar N.V. y Setar N.V.


text:
Huidige artikelen
Artikelen uit juni 2017
28-6-2017 - Diabierna awor ta ultimo dia pa paga e impuesto di vehiculo di motor pa e di dos mita di aña 2017
E di dos periodo aki ta cuminsa dia 1 di juli 2017
Lees meer...
26-6-2017 - Entrante 27 di juni te cu 3 di juli 2017 no ta posibel pa paga permiso di DIMAS na oficina di Departamento di Impuesto na Camacuri
Por haci pago si na oficina di gobierno di districto
Lees meer...
26-6-2017 - Diabierna awor ta ultimo dia pa entrega e plachinan di number di vehiculo di motor cu no ta den uzo
ORANJESTAD – Departamento di Impuesto ta participa cu diabierna awor, dia 30 di juni, ta ultimo dia cu por entrega e plachinan di number di vehiculo di motor cu no ta den uzo pa e siguiente kwartaal di 2017. Si entrega e plachinan na tempo e cl... Lees meer...
26-6-2017 - Diabierna awor e prome termino di pago di grondbelasting 2017 ta caduca
15-6-2017 - Hues a sentencia 17 persona pa incumplimento di declaracion di inkomstenbelasting 2012 y/of 2013
Ta importante pa cumpli cu entregamento di e declaracion
Lees meer...
9-6-2017 - Dia 30 di juni proximo ta ultimo dia pa paga e impuesto di vehiculo di motor di e di dos mita di aña 2017
E di dos periodo aki ta cuminsa dia 1 di juli 2017
Lees meer...


text:
Wega Di Kambio Di E Persona I Ta Di Para Di E Cerro Di Detayá Di Trabou / Functions I Akuerdo Di Planta
superadmin
June 28, 2016
Uncategorized
764 Views
E interkambio di aktivo, di taken, i fiha pa custuma di dollars. Por meter haya e firma di contador di e aktua i merkado. Por bisa i e placa di tributo na jones, òf ora un curiculo di e ana di máquina lugá i e presentashon di plaka di ofisina na altura di e hendenan di e prinsipio di variashon.
Check Also
Assemble full-size range and wood accurate models of items. Includes loft employees and wooden lure …


text:
Lista di canal Enrikece bo experiencia di Cable Digital cu mas canal HD y un lista extenso di canalnan pa wak.
Cable Digital
“Mix y match” e paketenan pa Cable Digital
SETAR ta ofrece bo seis pakete di Cable Digital. Wak pa bo mes y scoge esun cu ta pas mihor cu bo!
Video on demand
Video On Demand (VOD) ta un servicio di SETAR Cable Services cu ta laga bo ordo pelicula of otro programa door di bo TV of set-top box. Nos servicio di VOD ta duna cliente un catalogo amplio di pelicula, documentario, concierto, programa di mucha y di adulto. Bo por wak e programanan na momento cu bo ta desea y cuanto biaha cu kier den un periodo di 24 ora.
Preguntanan frecuentemente haci relaciona cu Cable Digital
SETAR ta uza e tecnologia digital mas avansa pa por duna un mayor variedad di canalnan compara cu esun cu servicio analog por a ofrece. E cable digital ta bin cu un box apart door di cual por disfruta di un variedad di programanan y tambe di television interactivo. Analog, en general, por ofrece aproximadamente 46 canal.
- On-Demand - e servicio aki ta permiti bo scoge diferente pelicula y show cu bo por wak na cualkier momento di dia.
- Pay-Per-View - Esaki ta haci posibel pa wak pelicula reciente segun cu ta conveni bo.
- Music Choice - Bo por disfruta un bon calidad di musica, 24 ora pa dia y sin ningun interupcion.
- HD channels - Un experiencia interactivo di mira unda bo por uza un guia 'onscreen' pa adapta bo opcionnan segun bo canalnan faborito, y haci uso di opcion di 'search' y otronan.
Un cable box ta un aparato cu ta conecta cu bo television y ta duna acceso na canal digital di cable. Cu e box aki di SETAR, bo por haci uzo di opcion di On-Demand y Pay-per-View.
Pa por pidi un cable box, por bishita cualkier Teleshop y aplica pa un pakete di Cable Digital di bo gusto, e ta inclui servicionan di High Definition (HD) y di Digital Video Recording (DVR). Mas informacion riba nos paketenan di Cable Digital y cable boxnan por haya riba nos website.
Si. Pa por wak TV digital bo lo mester un Cable box apart pa cada TV.
Contact
Mester ayudo?
- Yama Cable TV Helpdesk: 5251700


text:
ORASHON PA ENFERMONAN
ORASHON PA ENFERMONAN
Senjor Hesus,
nos ta kere cu bo ta bibo i resucita.
Nos ta kere cu realmente bo ta presente den Santisimo Sacramento di altar i den cada un di nos. Nos ta alaba Bo,nos ta adora Bo, pasobra bo ta bini serca nos, manera e pan bibo cu a baha for di Shelo. Abo ta plenitud di bida, Abo ta resurecion i bida. Abo ta, Senor, salud di enfermonan. Awe nos kier presenta Bo tur cu ta malo, Bo conoce nan sufrimento den nan curpa i den nan alma. Pa bo no tin distancia, ni den tempo, ni den espacio. Abo ta esun cu eternamente ta presente i Abo conoce nos tur, tur esnan cu ta presente den e lugar aki.Awor Senjor nos ta pidi Bo, pa Bo tene compashon dimi i di nan tambe, pa nos tur por reconoce Bo cu Bo ta bibo den Bo iglesia awe, i nos fe keda renoba i nos confianza den Bo tambe. Nos ta suplica Bo Senjor, tene compashon di esnan cu ta sufri den nan curpa, esnan cu den nan curazon ta sufri, esnan cu den nan alma ta sufri, cu ta rezando awor, cu despues nan lo bai duna testimonio di Bo grandesa i nan lo bai scucha testimonio di bo grandeza di loke Bo ta haciendo pa nan pa Bo Spirito renobador den mundo henter. Tene compashon di nan, desde awor nos ta pidi Bo, Bendishonanan i laga cu hopi di nan bolbe haya salud,cu nan fe por crece i nan por habri na e maraviyanan di Bo amor, pa nan por ta testigo tambe di Bo poder i di Bo compashon. Nos ta pidi Bo Hesus, pa e poder di Bo heridanan santo, pa Bo Santa Cruz i pa Bo sanger precioso.
Curanan Senjor, Sana nan Senjor. Sana nan den nan curpa. Sana nan Senjor den nan curazon cu a sufri tanto inhusticia di bida. Sana nan den nan alma. Duna nan bida na abundancia. Nos ta pidi Bo tur esaki pa intersecion di Mama Maria Santisima, Bo mama, La Birgen di Dolornan ken tawata presente, para cerca di Bo Cruz. Esun cu prome a contempla Bo heridanan i bo a duna nos E pa e ta nos Mama tambe.Abo ta bai revela nos cu ya caba Bo a tuma ariba Bo tur nos dolornan i pa Bo heridanan santo, nos heridadnan ta cura, cual bon Bo conoce. Awe Senjor den fe grandi nos ta presenta Bo tur hendenan cu ta enfermo, cu ta sufri na alma i curpa i a pidi nos orashon, nos ta pidi Bo pa Bo por alivia nan den nan enfermedad i sufrimento, duna nan salud na alma, na nan curazon, na nan alma. Nos ta pidi Bo pa gloria di Nos Tata cu ta na shelo y tur caminda, pa Bo restaura, esnan cu ta scuchando mi suplica den e orashon aki, laga nan despues di mira Bo obranan krese den fe i speranza i ricibi salud na alma, na curazon, na curpa , pa gloria di Bo nomber, pa bo reino por sigui bai mas leu ainda den curazonan pa medio di senjalnan i prodigionan di Bo amor. Tur esaki nos ta pidi Bo Hesus, Tur esaki nos ta pidi Bo Hesus, Tur esaki nos ta pidi Bo Hesus. Pasobra Abo ta Hesus, Abo ta e bon wardador i nos ta Bo carnenan. Nos ta asina sigur di Bo amor, cu ainda sin conoce e resultado di nos orashon cu fe, nos ta bisa Bo, Danki Senjor Hesus pa loke Bo ta bai hasi pa cada un di nos aki. Danki pa e enfermonan cu bo ta liberando i sanando awor aki, pasobra bon tin poder pa hasi esey, i Bo ta bishita nos cu bo misericordia. Danki Hesus pa loke Bo ta bai haci. Nos ta pone nos mes den Bo man awor aki, nos ta pone nos mes den Bo heridadnan santo, cubri nos cu Bo sanger precioso. Amen Amen Amen..
PALABRANAN DI SANASHON
“Dios kier pa nos tur ta sano”
Exo 15:26 El a bisa: Si boso scucha bon loke Ami, SEÑOR, boso Dios, bisa i hasi loke Mi pidi, si boso atene boso na mi mandamentunan i mi leinan, lo Mi spar boso di e enfermedatnan cu Mi a kastiga e egipsionan kune. Ami ta SEÑOR, Ami t’Esun cu ta kura boso.
“Orashon di Moises pa Miriam”
Num 12:10 Apenas e nubia a kita bay for di e tent di enkuentro, cu Miriam tabata tur na kalor: e kalor tabata parse sneu! Ora Aaron a bira wak Miriam, el a mira cu Miriam tabatin lepra.
Num 12:11 Aaron a bisa Moises: Ai shon, no laga nos sufri pa e pica cu nos a hasi den nos lokura.
Num 12:12 No laga pa Miriam ta manera un yiu cu a nace morto, cu a bini riba mundo cu su kurpa mitar putri.
Num 12:13 Moises a grita bisa SEÑOR: Ai SEÑOR, lag’e bira bon atrobe!
“Den Testament Nobo, ta bisto cu Dios kier tur hende sano”
Mat 7:7 Pidi i boso lo risibi; busca i boso lo haña; bati i porta lo habri pa boso.
Mat 7:8 Pasobra ken cu pidi, lo risibi; ken cu busca, lo haña; i ken cu bati, porta lo habri p’e.
“Nos orashon cu FE”
Mat 21:22 Si boso konfia, boso lo ricibi tur loke boso pidi den orashon.
“Presenciadi iglesiaden e asunto di sanashon”
Jacobo 5:14 Tin hende malo serka boso? Lag’e yama ansianonan di iglesia; laga nan resa p’e i hunt’e cu zeta den nomber di Señor.
“Dios kier generalmente patur hende tin salu, integro na alma ,curpa y curazon”
Mat 8:1 Hesus a baha for di riba e seru i un laman di hende a siguie.
Mat 8:2 Anto a sosode cu un homber cu tabata sufri di lepra, a bini serka Hesus, hinka rudia su dilanti i bis’e: Señor, Bo por kura mi, si Bo ke.
Mat 8:3 Hesus a saca su man, mishi kune i bisa: Mi ke, sea kura. Mesora e homber a kura di e lepra.
“Fe profundo”
Mat 8:4 Hesus a bis’e: Mira pa bo no bay conta niun hende kico a pasa, ma bay serka e saserdote si i lag’e wak bo. Ofrese e sakrifisio cu Moises a ordena, pa bo purifikashon. E ora ey tur hende tin prueba cu segun lei bo ta kura.
Mat 8:5 Ora Hesus tabata drenta Kafarnao, un kapitan romano a bay kontr’e i a rog’e:
Mat 8:6 Señor, mi cria ta na cas, benta malo riba kama sin por move; e ta sufri teribelmente!
Mat 8:7 Hesus a contesta: Mi ta bin kur’e.
Mat 8:8 Ma e kapitan a bisa: No, Señor, mi no ta digno pa Bo drenta mi cas, ma djis bisa un palabra so i mi cria lo ta kura.
“Jesus kier y nos kier?”
Mat 8:14 Hesus a bay cas di Pedro i a mira suegra di Pedro drumi malo na kama cu keintura.
Mat 8:15 El a coge man di e suegra tene i e keintura a kita. E suegra a lanta i a kuminsa sirbie.
Mat 8:16 Ora nochi a cera, nan a trece hopi hende cu tabata posee serka Hesus. cu su palabra so E tabata saca e mal spiritunan fo’i nan i E tabata kura tur esnan enfermo.
Mat 8:17 Tur esaki a sosode pa asina e palabranan aki di profeta Isaias keda cumpli:
“Bai hacie”
Mat 10:5 Hesus a manda e diesdos hombernan aki sali bay cu e siguiente instrukshon: No coge caminda di esnan cu no ta hudiu ni drenta siudat di e samaritanonan.
Mat 10:6 Miho boso bay serka e karnenan perdi di pueblo di Israel.
Mat 10:7 Anunsia durante boso biahe: ‘Reino di shelo ta serka!’
Mat 10:8 Kura esnan cu ta malu; lanta mortonan; kura esnan cu tin lepra i saca demoño for di esnan posee. Pornada boso a ricibi, pues duna pornada tambe.
Mar 6:13 Nan a saca hopi demoño for di e hendenan i nan a hunta hopi hende malo cu zeta i kura nan.
“Pone man numa”
Mar 16:17 E señalnan aki lo kompaña kreyentenan: nan lo saca demoño den mi nomber i nan lo papia den lenganan straño;
Mar 16:18 nan lo no sufri ningun daño, si nan coge kolebra cu man of bebe venenu mortal; nan lo pone man riba enfermonan i e enfermonan lo bira bon atrobe.
Mat 8:3 Hesus a saca su man, mishi kune i bisa: Mi ke, sea kura. Mesora e homber a kura di e lepra.
Mar 5:23 i a rog’e masha, bisando: Mi yiu muhe chiki por muri un ora pa otro, por fabor bin pone bo man riba dje pa asina e por kura i keda na bida.
Mar 5:41 Hesus a coge man di e mucha tene i a bis’e: Talita kum, loke ta nifika: Hobensita, Ami ta bisa bo: lant’ariba.
Mar 5:42 Mesora e mucha muhe, cu tabatin diesdos aña, a lant’ariba i a kuminsa cana ront. E hendenan a keda babuka.
Luk 13:11 Ei tabatin un señora cu pa diesocho aña caba tabata sufri di un spiritu cu tabata hasie malo. E tabata cana tur dobla i no por a lanta para regt riba su kurpa.
Luk 13:12 Hesus a wak e i a bis’e: Señora, bo ta libera di bo malesa!
Luk 13:13 El a pone man riba dje i inmediatamente e señora a hisa lomba i a alaba Dios.
“Mishi cu Hesus” (Momento di Comunion)
Mar 5:25 Tabatin un muhe eynan cu ya pa diesdos aña tabata sufri di derame.
Mar 5:26 El a sufri hopi na man di tur sorto di dokter i a gasta tur loke e tabatin. Tog e no a bay niun tiki dilanti; mas bien e tabata bira pio.
Mar 5:27 Komo el a tende di Hesus, el a bin para su tras den e multitut i a mishi cu su paña.
Mar 5:28 Den su mes el a pensa caba: Mishi so mi mishi cu su paña, mi ta keda kura.
Mar 5:29 Mesora e derame a stop i e muhe a sinti cu el a kura di su malesa.
Mar 5:30 Na e mes momentu ey Hesus a ripara cu un forsa a sali for di djE. El a drei wak e multitut i a puntra: Ken a mishi cu mi paña?
Mar 5:31 Su disipelnan a contest’e: Mira kuantu hende ta rondona Bo! con Bo por puntra: ‘Ken a mishi cu Mi?’ 32 Ma Hesus a keda wak ront pa haña e hende cu a mishi kune.
Mar 5:33 E muhe cu tabata sa kico a pasa kune, a cana bin dilanti spanta; e tabata tembla. El a tira su kurpa abou na suela dilanti di Hesus i a kont’e loke a pasa.
Mar 5:34 Hesus a bis’e: Mi yiu, bo konfiansa den Mi a kura bo. bay na pas, bo ta kura di bo malesa.
4 Factornan di”Sanashon”
E persona cuta reza, E persona pa ken nos ta reza, E orashon cu ta wordo bisa, E fe di comunidad.
“Kiko mas lo juda nos pa sanashon?”
Sacramentonan, especialmente Eucaristia,Confeshon y Santa Oleo.
SANTO SACRIFICIO DI MISA E SERVICIO DI SANASHON PA EXELENCIA(por resa pa esaki ora di risibi comunion)
HESUS TA LAGA PA NOS SU MES DEN EUCARISTIA Y SACERDOCIO NET PROME CU SU SUFRIMENTO Y MORTO.
Mat 26:26 Mientras nan tabata kome, Hesus a coge pan; El a gradisi Dios, kibra e pan i duna su disipelnan. Tuma kome, esaki ta mi kurpa, El a bisa.
Mat 26:27 Despues El a coge un kopa di biña, yama Dios danki pa e kopa, pas’e pa nan i bisa: Boso tur bebe for di dje.
Mat 26:28 Esaki ta mi sanger, cu ta konfirma e aliansa,, drama pa hopi hende, pa pordon di pika.
Mar 14:23 Despues El a coge un kopa di biña, yama Dios danki pa e kopa i a pas’e pa nan i tur a bebe for di dje.
Mar 14:24 El a bisa: Esaki ta mi sanger, cu ta konfirma e aliansa;, e sanger cu lo ta drama pa hopi hende.
1Co 11:23 Pasobra ami a ricibi e siñansa aki cu Señor a laga tras i mi a pas’e pa boso. Esta cu riba e anochi cu nan a traishona Señor Hesus, El a coge e pan,
1Co 11:24 yama Dios danki, kibr’e i a bisa: Esaki ta mi kurpa; e ta pa boso. hasi esaki pa boso corda riba Mi.
“Orashon di compromiso net prome cu eucaristia”
Luk 11:1 Un biaha Hesus tabata resa na un sierto luga. Ora El a caba di resa, un di su disipelnan a bis’e: Señor, siña nos resa, manera Huan a siña su disipelnan.
Luk 11:2 Hesus a bisa nan: Ora boso ta resa, bisa: Tata, bo nomber sea santifika; laga bo reino bini.
Luk 11:3 Tur dia, duna nos nos pan di cada dia
Luk 11:4 i pordona nos nos pikanan, pasobra nos ta pordona tur hende cu a falta cu nos; i no laga nos cay den tentashon.
“Agnus Dei Qui Tollis pecata mundi”
Joh 1:29 E dia siguiente Huan a mira Hesus ta bini serka dje. El a bisa: Ata e Lamchi di Dios, cu ta kita pica di mundu!
“Pa mi tin bida”
Joh 6:51 Ami ta e pan bibo cu a baha for di shelu. Si un hende kome e pan aki, e ta biba pa semper. E pan cu Ami lo duna ta mi mes karni, cu Mi ta duna pa mundo haña bida!
Joh 6:52 E ora ey e hendenan a kuminsa diskuti fuertemente cu otro i a bisa: Kon e homber aki por duna nos su karni kome?
Joh 6:53 Hesus a responde nan: Mi ta sigura boso: si boso no kome karni di yiu di hende i bebe su sanger, boso lo no tin bida den boso.
Joh 6:54 Esun cu kome mi karni i bebe mi sanger tin bida eterno i Ami lo lant’e for di morto riba e ultimo dia.
Joh 6:55 Pasobra mi karni ta berdadero cuminda i mi sanger ta berdadero bibida.
Joh 6:56 Esun cu kome mi karni i bebe mi sanger, lo keda den Mi i Ami den dje.
Joh 6:57 Esun cu kome Mi ta biba pa medio di Mi, pasobra Tata cu a manda Mi tin bida i Ami ta biba, pasobra E ta biba.
Joh 6:58 Esaki ta e pan cu a baha for di shelu; E no ta manera e pan cu boso antepasadonan a kome i despues nan a muri tog. Esun cu kome e


text:
ORANJESTAD – Un medida anuncia October aña pasa di DOW contra contratistanan chikito (esnan cu ta traha banda di caminda) a duna resultado. Esey director di DOW Marlon Croes a bisa diahuebs mainta durante un conferencia di prensa. Danki na e accion aki, e cumplimento di contracto a pone cu menos cu 10% di contratista chikito ta den incumplimento di nan contracto.
CONTRACTONAN
Croes a splica cu DOW a firma contract nobo cu contratistanan chikito algun aña pasa, valido pa 5 aña. Entre e stipulacion nobo di contracto tabatin e parti unda cu cada tres luna e contratista mester entrega nan documentonan di prueba cu nan a paga nan ‘sociale lasten’ y salario na nan empleadonan. Di parti di DOW, e director a admiti cu nan mes (DOW:red) no a haci control rigoroso riba dje, pero a sali di e punto di salida di ‘good governance’ di cada compania. Esey lamentablemente esey no a sosode.
AANSLAG
A compronde cu hopi di e contratistanan tabata haya aanslagen di DIMP DI mei miyon florin bay ariba, cu ta manca un compania asina. Tabatin kehonan tambe di e trahadonan di e contratista cu nan no tabata wordo paga conforme ley. Y nan tabata bin DOW pa un solucion. Den e proceso ey, como organisacion DOW, no por mete den esey. Pero e ora a bay enforsa e contracto firma cu e companianan.
ENFORSA CONTRACT
Y na October aña pasa a publica esaki y a duna hende te fin di December 2018 pa cumpli cu esaki. Lamentablemente no ta tur a cumpli cu esaki, y a extende e periodo te cu januari 2019. A mira cu tabatin mas hende a cumpli y a extende esaki finalmente pa fin di februari 2019. Fin di februari a constata cu 25% di e contratistanan tabata falta pa cumpli cu esaki. E ora a introduci e maneho di no work, no pay, te ora cu cumpli cu tur cos. E ora ey e contratista ta haya trabou bek. Esey a keda introduci y awor esaki a cambia te bou di 10%. Pues mayoria ta cumpliendo cu e condicionan.
Source: NoticiaCla http://www.noticiacla.com/news/15340


text:
Diferente consumido kende a firma un contracto cu Serlimar for di 2015 pa cancelacion di servicio di recogemento di desperdicio, ta demanda e compania awor.
Segun nan Serlimar mes a distribui e contracto aki tempo cu a liberalisa e recogemento di sushi. Esaki a pasa na momento cu introduci e tarifa di 27,50 Afl. pa e recogemento. E tempo ey un gran grupo di consumido a dicidi di scoge un otro compania pa recogemento di sushi en bes di keda cu Serlimar. Entre nan basta a bira cliente cerca Ecotech pa motibo di un miho servicio y tambe pa motibo cu a priminti di procesa e sushi den un forma mas miho pa medio ambiente (Ecogas). Esaki como cu Serlimar no tabata actua segun ley ta bisa, esta cu nan mester procesa e sushi den un forma sostenibel.
Diabierna ultimo gobierno a anuncia cu a logra un acuerdo cu e sindicatonan riba e introduccion di tarifanan social y cu ya for di 1 di juli lo drenta na vigor. No tabata Serlimar como compania separa di gobierno cu a anuncia e tarifanan aki, cual ta remarcabel. Como cu den ley ta para clave cu ta Serlimar encarga cu e parti di fiha un suma pa recogemento y procesa sushi.
Servicio di cliente Serlimar no sa nada
Ora di yama Serlimar diasabra, e servicio pa cliente tampoco por a duna informacion. E trahado na liña a indica cu pa nan e anuncio tambe ta un ‘baño friu’ y cu awor cu management di Serlimar ta evaluando pa wak con lo deal cu e cambio. E servicio di cliente ta indica cu e compania mes no ta prepara pa e cambio y ta avisa pa clientenan keda pendiente.
Paga dobel
Despues e anuncio diabierna, un ola di critica a lanta den comunidad. Minister di Medio Ambiente Otmar Oduber (POR) defende e tarifanan social como cu e ta bisa cu segun ley Serlimar por cobra ni importe si ta recoge e sushi of no. E tin rason cu den ley ta para cu Serlimar berdad por cobra pa recoge y procesa. Y si ciudadanonan ta scoge pa un otro compania pa recoge, nan tin e libertad pa sigui haci. Sinembargo asina ta paga ‘dobel’ como cu den e tarifanan social parcialmente ta keda paga Serlimar pa e parti di recogemento tambe.
Esaki ta laga basta clientenan di otro companianan manera Ecotech awor cu disgusto. Y manera menciona hasta ta demanda Serlimar como cu nan tin contracto cu un otro compania cu no por a termina asina lihe. Como cu ta menos cu 2 dia adelanta y riba un diabierna laat cu gobierno a anuncia e cambio (29 juni atardi despues di 5 or a anuncia cu lo drenta na vigor riba diadomingo 1 di juli).
Clientenan di otro companianan tambe ta puntra con awor cu e container como cu nan no tin di Serlimar mas.
Bruhacion: cada vivienda = punto di recogemento di Serlimar
Segun minister di Medio Ambiente cada vivienda mester paga Serlimar obligatoriamente pa nan servicio. Pasobra esaki ta para den ley. Sinembargo analisando e ley concerni, articulo 8 ta papia di ‘ophaalpunt’ (punto di recogemento). 8.1 ta bisa cu Serlimar en berdad por cobra pa punto di recogemento. Y cu un punto di recogemento ta comprende un vivienda riba un parcela o cualkier unidad di vivienda separa riba un parcela.
Sinembargo den e ley aki no ta para cu tur vivienda automaticamente ta punto di recogemento di Serlimar. Den e caso cu bo ta cliente di un otro compania, e pregunta ta: bo ta considera un punto di recogemento di Serlimar ainda of no? Si nos ta sigui e pensamento di e minister, dicon na 2014 Serlimar a emiti e formulario manera por mira riba e pagina aki. Unda ciudadano por cancela e servicio di recogemento di Serlimar y e compania a abstene di cobra. E vivienda di e ciudadano cu a cancela Serlimar, asina a bira un punto di recogemento di sushi di un otro compania.


text:
Diaranson cu a pasa modelo di Costa Rica, Veronica Ariza Anchia a ser condena na 8 aña di prizon, ora cu tribunal di huicio di municipio El Limon na Costa Rica a verifica cu yamada riba telefon a vincula e modelo cu transporte di 163 kilo di marihuana Jamaiquino.
Hues a sentencia tambe cu mes tanto aña di prizon y pa mes delito e casa di e modelo ey, Gerardo Montoya, hunto cu e ruman muhe di modelo Kathy Ariza y tres amigo identifica como Johan Corrales, Ronny Venegas y Mauricio Sáenz.
Tur persona cu a resulta implica a ser deteni dia 27 di november di 2015, ora cu nan tabata biaha den dos auto riba e trayecto di Limon te San Jose, ruta 32 Costa Rica. Autoridadnan a haya cargamento di droga den un di autonan aki.
E hues di e caso a indica cu e prueba mas fuerte, cu ta involucra e suheto cu a ricibi e condena, ta e delito di yamada riba telefon cu nan a haci entre nan. Asina tambe e hues a bisa cu e tribunal a cera investigacion cu e pensamento cu e grupo di persona a dicidi transporta e cargamento di droga den un auto so, y cu e otro auto tabata core cerca como un custodia.
Verónica Ariza, tabata den silencio y cu su mirada riba hues ora cu autoridad a lesa su condena. El a trece como defensa cu e tabata acompañando su casa so, y cu durante recorido a yega su ruman muhe y su amigo Corrales. Den e proceso di huicio Venegas y Saenz a bisa cu nan ta unico responsabel di e delito aki.
Ariza tin mas di ocho aña den mundo di modelahe. E tabata traha den evento cu promocion di producto. Normalmente por haya potret di Ariza den actividad relaciona cu farandula di Costa Rica.
E tribunal a informa cu e grupo di persona cu a ser condena tin cu cumpli cu 6 luna di prizon preventivo, te momento cu nan sentencia di 8 aña ta adkiri firmesa.


text:
Huidige artikelen
maandag 16 juli 2012 - Diahuebs awor e orario di servicio di caha ta diferente
Tur caha lo cera mas trempan
ORANJESTAD – Servicio di Impuesto ta participa cu e orario di servicio di caha lo ta diferente diahuebs awor, dia 19 di juli, debi na un reunion interno. E cambio di orario ta conta tanto pa e servicio na oficina principal como e oficinanan di gobierno den districto. Aki ta sigui mas detaye.
Despues di e orarionan menciona no lo ta posibel pa haci pago. Servicio di Impuesto ta pidi su clientenan pa tuma nota di e cambio di orario menciona pa evita cualkier inconveniencia.
GERENCIA DI SERVICIO DI IMPUESTO
16 di juli 2012


text:
E director di Serlimar a pasa su prome test exitosamente, pa cual el’a responde mesora dor di confronta e situacion via un conferencia di prensa.
Pa loke ta e video cu a core rond riba whatsapp den weekend, Sr. Davelaar a bisa cu e video ta doloroso.
Ta un video cu a wordo horta for di su blackberry na anja 2006 cu a bay rond sin su consentimiento. El’a bisa: “Mi ta condena e cosnan aki”. E video ta haci dolor, tanto pe, su mama y su famianan.
Na Curacao a haci un investigacion ken saca e video, pero no a logra detecta esey. E video a biba su bida y despues a muri, y despues Sr. Davelaar a traha pa 11 anja den gerencia di otro compania, sin cu e video a haci ningun efecto riba su trabao. Su focus ta keda riba su trabao pa awor dirigi Serlimar.
SOLO DI PUEBLO ta opina cu Sr. Davelaar a haci lo corecto, dor di adresa e video aki, confronta prensa y pueblo y splica cu ta un video bieuw esaki ta y dje forma aki den forma hopi liher pone e video aki tras di lomba na Aruba tambe.
Ademas e parti di mas importante cu a resalta ta e hecho cu Sr. Davelaar a mustra su rechaso total na e video, y cu e ta un situacion cu ta molestie y ta hopi doloroso.
Cu e expresionnan aki, Sr. Davelaar a pasa su prome test!
Hopi na Aruba mester sigui ehempel si di Sr. Davelaar, cu ora nan wordo cuestiona riba un of otro topico, nan mester sali duna cara y confronta e situacion. Esey hopi tin miedo di haci y como tal: “Wie zwijgt, stemt toe” ta bira aplicabel.
Den e caso aki, Sr. Davelaar a actua rapido, efectivo y duna cara y confronta e situacion mesora.
QuickVideo>>


text:
CHIEF INNOVATION OFFICER DI ARUBA, SEÑORA VARELIE CROES PONIENDO ARUBA RIBA PLATAFORMA INNOVATIVO INTERNACIONAL
CHIEF INNOVATION OFFICER DI ARUBA, SEÑORA VARELIE CROES PONIENDO ARUBA RIBA PLATAFORMA INNOVATIVO INTERNACIONAL
Chief Innovation Officer di Aruba, señora Varelie Croes diamars mainta a pone Aruba riba plataforma innovativo internacional un biaha mas unda cu na New York el a participa den un ‘panel discusion’ den e conferencia di Smart Cities New York. Señora Varelie a comparti su ideanan riba e diversificacion di economia hunto cu otro innovadornan influente.
Smart Cities New York ta e conferencia principal di Noord America pa innovadornan y ‘decision-makers’ kendenan ta mehorando bida di e ciudadnan di futuro.
Otro panelistanan cu a forma parti tawata e Co-Fundador y CEO di B.Amsterdam; Ricardo van Loenen, Minister di Innovation y Entrepreneurship di Republica di Kosovo; Dr. Besim Beqaj, CEO di Embarc Collective; Lakshmi Shenoy, y Country Manager di USTDA; Jeffrey Phillips.
Danki Varelie pa pone nos pais den luz internacional y trece mas ideanan den proyectonan innovativo pa progreso di nos pais.


text:
Huidige artikelen
vrijdag 1 april 2016 - Entrante dialuna awor por pasa busca e pakete di winstbelasting 2015 na Departamento di Impuesto
E pakete ta contene e formularionan di declaracion di aña 2015
ORANJESTAD – Entrante dialuna awor, dia 4 di april, e clientenan di winstbelasting por pasa busca nan pakete na Departamento di Impuesto. E paketenan ta contene e formularionan di declaracion di aña 2015, esta un formulario di declaracion provisional (voorlopige aangifte) y un formulario di declaracion definitivo (definitieve aangifte).
Na unda por busca e pakete?
Por busca e pakete na Departamento di Impuesto na Camacuri, na e local mas pabou banda di unda ta busca plach’i number di auto. Pa acelera e proceso di entregamento di e pakete, ta conseha pa trece un copia di e extracto di registro di Camara di Comercio pa por mustra e datonan di e empresa y tambe kende ta e persona responsabel pa e empresa. Alabes Departamento di Impuesto ta pidi pa bin cu e persoonsnummer di e empresa pa asina e otorgamento por bay mas lihe.
Si cliente mes no por busca su pakete
Si cliente mes no por busca e pakete di su empresa, e por apodera un otro persona pa busc’e p’e. Den e caso ey mester duna e representante un carta di apoderacion (machtigingsbrief). E carta di apoderacion no por ta mas bieu cu un luna y e mester indica specificamente cu e ta valido pa winstbelasting. Lamentablemente Departamento di Impuesto lo no otorga un pakete si no tin e carta di apoderacion.
Procedura pa otorgamento di pakete na un consehero
Pa e conseheronan cu tin mas cu 10 cliente, a haci un apelacion pa nan manda nan lista di cliente no mas laat cu dia 1 di april 2016. Di e conseheronan cu a manda un e-mail Departamento di Impuesto ta preparando e paketenan, pero e paketenan no lo wordo entrega na e consehero, tanten cu tur e cartanan di apoderacion ta entrega na Departamento di Impuesto. Ora tur cos ta na ordo Departamento di Impuesto lo informa e consehero ki dia e por pasa busca e paketenan di su clientenan.
Departamento di Impuesto ta haci un apelacion na tur cliente y consehero pa di awor caba cuminsa haci palabracion ken ta busca e pakete y eventualmente prepara e carta di apoderacion pa no bin confusion ora di busca e pakete.
Manera ta conoci, e ley di winstbelasting a cambia recientemente y ta sumamente importante pa e clientenan tene na cuenta cu e ultimo dia pa entrega e declaracion y haci pago di e belasting ta dia 31 di mei 2016.
Pa e clientenan cu ta mantene e aña economico no igual cu e aña calendario, mester consulta e website di Departamento di Impuesto pa mira e fechanan final pa entrega e declaracion y haci pago.
Gerencia di Departamento di Impuesto
1 di april 2016


text:
Huidige artikelen
dinsdag 12 juli 2016 - Diaranson y diahuebs e seccion 'Servicio pa cliente' lo tin otro orario
E seccion 'Servicio di caha' si ta habri segun e orario normal
ORANJESTAD – Departamento di Impuesto ta participa cu diaranson y diahuebs, dia 13 y 14 di juli, e orario di seccion 'Servicio pa cliente' na Camacuri lo ta diferente. Esaki en conexion cu un curso interno pa e empleadonan. E orario di servicio riba e dianan menciona lo ta di mainta 7:45 te 2:00 atardi non-stop.
E seccion 'Servicio di caha' si ta habri henter dia segun e orario normal. E clientenan cu ta desea di haci cualkier pago di belasting por haci esaki libremente.
Diabierna, dia 15 di juli, e seccion ‘Servicio pa cliente’ lo sigui duna servicio segun e orario normal.
Departamento di Impuesto ta pidi su clientenan pa tuma bon nota di e orarionan menciona pa evita cualkier inconveniencia.
Gerencia di Departamento di Impuesto
12 di juli 2016


text:
ORANJESTAD(AAN): Diahuebs na corte ta bay tuma lugar diferente caso penal. E prome caso ta un caso den cual A.G.R. ta wordo acusa di a comporta su mes di tal manera den trafico cu ta su culpa cu un accidente di trafico a tuma lugar riba 21 di Januari 2007, caminda un y/of dos y/of tres y/of cuatro persona a sufri daño fisico grave, mientras cu R. tabata bao influencia di alcohol.
E ta wordo acusa tambe di a stuur un vehiculo despues di a uza alcohol di tal manera cu e nivel di alcohol den su sanger tabata riba 1.98 miligram.
Despues ta bay tuma lugar un caso den cual R.L. ta wordo acusa di a comete violencia contra un persona riba 18 di Juli 2008, dor di scop e persona aki na su brasa, dal e cu mokete na su curpa y/of tire cu piedra y/of boter.
L. ta wordo acusa alavez di, cu e intencion pa tuma bida di e persona en cuestion, a hinke cu un cuchio den lomba riba 18 di Juli 2008. A.A.T. tambe tin cu presenta dilanti di huez Diahuebs, door cu el a wordo acusa di a intencionalmente destrui bentana di auto di un hende riba 14 di November 2009.
Tambe e ta wordo acusa di a intencionalmente maltrata un persona riba 25 di Januari 2010.
Despues ta bay tuma lugar un caso den cual D.A.H.A. ta wordo acusa di a menaza un persona cu un crimen contra su bida riba 11 di Februari 2010, dor di bise e persona aki: “Mi tin mi fluz poni cla caba pa bay bo entiero, despues cu mi venena bo” y/of “Mi ta bay mata bo”.
Despues di e casonan aki ta bay tin un cantidad di caso cu ta wordo yama “carnavalszaken”, cu tabata tin di haber cu e maneho di “Faya bo Haya” durante periodo di carnaval. E acusadonan cu mester presenta pa e Carnavalszaken ta J.D.K, I.J.B, M.S.H, A.P.S.T, D.W y R.S


text:
News
Chiara ta biaha pa Tunesia
Atleta Chiara Petrocchi a biaha pa Tunesia, Africa unda e lo ta buscando su clasificacion pa e Weganan Olimpico Hubenil Buenos Aires 2018.
E unico oportunidad pa yega e Weganan Olimpico Hubenil 2018 a presenta pa e prospecto grandi di taekwondo esta Chaira Petrocchi. Awemerdia e medayista di Oro den e Weganan Suramericano Hubenil 2017 a sali pa Tunesia, Africa unda e lo bringa den e campeonato mundial hubenil di taekwondo y lo sibri alabes como un torneo clasificatorio pa e Weganan Olimpico na Buenos Aires, Argentina. Mester bisa si cu prome Chiara lo bringa un torneo grandi den e Open di Spaña pa despues bringa den e campeonato mundial na Tunesia.
Nos di COA y Aruba completo ta desea e atleta Chiara Petrocchi y coach Teofilo Rodriguez tur clase di exito na Spaña y Tunesia.


text:
E servisio di video en di konosementu a yuda nan tin kontra nobo amigu i amiganan. E sistema buska outomátikamente e interlocutor asina altura òf basándose na seleccion di filtra. Bo ta mira i skucha e interlocutor interlocutor bai i a tende bo ta.
Riba e página prinsipal ta het di video en di e ruta ta mustra e partisipante na e video di its, e ta awor den liña.
Bo por skohe na un hende tin nan i ta invita na e het
Tambe por hasi lis den”Kontra aksidente di video di e par”i ta kuminsá na sa aleatorios di nan di persona. Tene na kuenta ku e servisio prohibí e uso di idioma festivo manera bos i het di teksto, meskos ku e demostrashon di sunú.
Di infractores ta dengue e acceso na e servisio
Pa e video di e communication restitushon permití e access di kamber. Coleccion”Permití”i”Kòrda”bo ta di bentana ku ta habri i laga nan di hende ta wak su kara. Si bo no tin un kamber, e ora ei bo por kontinuá sin e, e cookies por wak di voto su página. Biba i kisas i chikitu, hòmber i muhé kompletamente gratis i sin registro


text:
E preparacion pa loke ta concientisacion riba e tema di trafico mester cuminsa di tempran. Awor aki si wak bon, tin’e na scol basico unda e ta caba den 5de klas, vocero di polis, Lito Lacle a splica.
Diahuebs, 16 di Mei tabata un dia hopi importante pa 1485 alumno di klas 5 di 39 scol basico na Aruba, ta haciendo nan verkeersexamen.
Por ta den futuro tin cu bay mas prome cu esey, esta 1ste of 2de klas pa concientisa mas mucha cu ta posibel Awor aki toch ta riba bon caminda. E muchanan tabata bon prepara pa e examen, Lacle a bisa.
Lito Lacle: Concientisacion riba trafico mester cuminsa di tempran
Lito Lacle: Concientisacion riba trafico mester cuminsa di tempran. Click e link pa mas https://24ora.tv/2Q87HnF
Posted by 24ora on Thursday, May 16, 2019
Diferencia den resultado
Ta mira toch cu tin adelanto den e preparacion. 1485 mucha ta participando y ora cu nan slag tin cu wak esey con e tabata compara cu aña pasa.
Reverse psychology
Concientisacion y prevencion mester cuminsa na edad hopi jong, no solamente riba tereno di trafico pero tambe riba diferente otro tereno. Si haci esaki mas mucha ta bira conciente di e reglanan di trafico y alabes e por aplica un reverse psychology. Nan tambe por splica of refresh e mayornan riba esaki.


text:
e wega biaha pasa. Enconeccion cu 40 aña di celebracion di existencia di Centro di Bario
Brazil ta bay tin mas wega amistoso dia 25 di juli, cuminsando pa 7.00 pm.
Brazil ta cla cu su dos teamnan di damas 40 plus y di caballero 50 plus.
Di parti Savaneta, Zeerover , nan tambe ta cla pa subi veld cu según nan e team tin nivel di
B clase. Un petición y invitación ta bay pa esnan di otro bario cu ta kere cu nan por gana e
teamnan aki, pa yama y inscirbi!!!!! Na tel 5846500 .
E team di Brazil a bisa caba , cu Zeerover ta bay perde nan corona pasobra e biaha aki si
Brazil ta riba training hopi mas intensivo.
Weganan na Centro di bario Brazil ta regla nan di antes. Biaha pasa centro di bario tabata
yena di fanaticada di volleyball. Asina ta no perde e wega aki.
Pa mas información por tuma contacto cu Chico Harms cel. 5946862 of 5846500


text:
Huidige artikelen
Artikelen uit augustus 2015
18-8-2015 - Diabierna awo ta e ultimo dia cu por entrega declaracion y paga BBO/BAZV di juli 2015
A duna prolongacion di termino debi cu tin cliente cu no a ricibi nan formulario di declaracion na tempo
Lees meer...
13-8-2015 - Mester registra un propiedad pa grondbelasting
ORANJESTAD – Relaciona cu cobransa di grondbelasting 2015, Departamento di Impuesto ta duna e siguiente informacion.
Tur propietario di un propiedad inmobil mester paga grondbelasting. E propiedad por ta un cas, edificio comercial of t... Lees meer...
8-8-2015 - Cobransa di grondbelasting 2015 a sali
1-8-2015 - E paketenan di BBO/BAZV cu e formularionan nobo di declaracion a sali
E formularionan ta valido pa e lunanan di juli te cu december 2015
Lees meer...


text:
HUB Santo Domingo
ORANJESTAD (AAN): Un grupo di 20 empresario di Aruba cu a participa den e HUB Santo Domingo, cual a wordo celebra di dia 5 pa 8 di maart ultimo, den e Salon de Convencionnan di e Ministerio di
Relacionnan Exterior (Mired), a mustra un interes grandi pa e compra materialnan di construccion, y articulonan di hardware, cual ta representa un oportunidad di negoshi pa varios empresa Dominicano, segun e responsabel comercial di Republica Dominicana na Aruba, Edward McCollum Sanlley.
E participacion di e empresarionan Arubano motiva pa McCollum Sanlley despues di a realisa un
investigacion di mercado unda cu a keda determina cu varios producto Dominicano por wordo comercialisa ariba e isla, mustrando un gran interes den e areanan di construccion, industria y fabricacion.
Mas leu, McCollum Sanlley a bisa cu basa ariba e interes di empresarionan Arubano pa haci negoshi cu companianan Dominicano, el a bisa cu esaki lo por representa e exportacion di casi 50 container pa aña.
El a señala cu Republica Dominicana tin un gran potencial comercial, pa cual lo no por laga exportacion pa Aruba den man di otro paisnan.
El a indica tambe cu loke ta stroba e desaroyo di comercio cu Aruba ta principalmente e falta di un ruta maritimo, unda cu el a splica cu lo inclui Corsou tambe den e ruta, cual lo haci e comercio di Republica Dominicana cu islanan di Caribe hopi mas probechoso.
McCollum a aprecia cu presidente Danilo Medina a declara cu na 2019 como aña di innovacion y competitividad, cu ta nifica cu tin cu pone den practica tur informacion cu tin pa logra bende productonan Dominicano ariba mercado internacional.
El a resalta tambe cu ta danki na su esfuersonan cu a logra trece 20 comerciante di e 23 nan cu a registra pa e HUB Camara Santo Domingo.
A garantisa cu lo follow up cu e companianan cu a participa den e HUB y cu a bishita Gerdau Metaldom, Cury Industrial y Marmotech Dominicana, den tres luna pa tin un canal maritimo habri, unda cu lo por exporta 50 container pa aña, cu solamente e grupo chikito aki.
E representante comercial di Republica Dominicana a bisa cu e obhetivo ta pa e 50 containernan aki bira un movemento semanal pa Aruba.
El a precisa cu e door di a establece un canal di comunicacion cu prensa, esaki a permiti pa maneha e informacionnan comercial na un miho manera y e yamada na comerciantenan Dominicano y di Aruba pa atrae nan interes pa productonan Dominicano.
McCollum Sanlley a enfatisa cu tur loke ta cooperacion pa crea un liña comercial, sostenibel y firme entre Aruba, República Dominicana y Corsou, ta algo cu mester wordo ricibi cu e apoyo di un y tur, ya cu esaki lo ta na beneficio na tur e productornan agricola.
El a sigui splica cu e exportacionnan Dominicano pa Aruba a bin ta creciendo, superando 11 biyon dollar na 2008 y segun su perspectiva e ta spera cu den menos di 5 aña e pais lo ta exportando no menos di 25 biyon dollar.
McCollum Sanlley ta sigura cu esaki lo ta posibel ya cu lo bin un aceleracion di exportacion, debi
cu e pais ya caba tin un gran produccion di fruta y berdura sigura.
No obstante, segun McCollum pa competi e paisnan mester tin su mesun barconan, pa cual. el a haci un yamada na empresarionan pa nan spierta y a motiva nan pa inverti den e negoshi.
El a pidi pa esunnan cu haci comercio cu Aruba pa nan tuma contacto cun’e, ya cu esaki ta su obligacion como responsabel comercial di e pais. El a agrega e manera di habri porta na su productonan y cu ademas yuda na mehora su presentacion.
Finalmente, e representante comercial di Republica Dominicana na Aruba, a bisa cu pa e Feria Agroindustrial pa celebra na mei proximo cu ya tin participacion di cerca di 15 empresario den e
area di alimento proceso, fruta y berdura.


text:
El a haci serie di ladronicia y hasta atraca turista
ORANJESTAD (AAN): Ayera mainta Corte den Promer Instancia a dicta sentencia den e serie di casonan penal cu Ministerio Publico a cuminsa contra un menor di edad.
Ta asina cu e tratamento di e caso a worde haci portanan sera pasobra ta trata di un menor di edad. Sinembargo ayera mainta e sentencia si a worde haci den publico.
MUCHA A ATRACA TURISTA:
Hues a bisa cu e ta haya e mucha di apenas 15 aña culpable di atraco cu violencia riba un turista. Tambe cu e muher a horta tas di un turista. Ademas tin un serie di ladronicia cu el a haci.
MUCHA A AGREDI MENEER:
Hasta tin un caso di maltrato. Ta trata aki di un situacion cu a presenta na school caminda e mucha a tira tas riba un meneer di school.
PROBLEMA COMPORTACION:
Hues a mustra cu segun e raport di Reclasering, e mucha tin problema na cas. Psycologo a evalua e mucha y tambe un experto di OTC. Nan a conclui cu e mucha tin un problema di comportacion.
Hues ta haya cu teniendo cuenta cu raportnan mester impone detencion y cu e mucha mester sigui tratamento OTC pa 6 luna.
CASTIGO:
Hues a condena e mucha na 12 luna prison y ademas 6 luna bao tratamento di OTC. Esey kiermen cu despues di e castigo di prison e mester bay tur dia OTC y mester sigui instruccionnan. Hues a bisa cu si e mucha no cumpli cu esey ta impone un castigo di prison 6 luna.


text:
chauffeur ta kita pa auto subi baranca na Sero Janchi
Diadomingo anochi a sosode un accidente na e crusada di Sero Janchi. E daño tabata solamente material. Un chauffeur Filipino cu un Jaguar RHD a caba di pasa e dam di Moko. Yegando e crusada di Sero Janchi el a kita pa un auto cu a bin riba dje. A kita na man drechi baha caminda subi un baranca cu sero di santo. E auto no por a sigui core. Polis a tuma declaracion. E auto su so a haya daño na e parti abou. Takelwagen a ser avisa pa presenta na e sitio y asina saca e auto di e pocision cu el a keda. No por a mira e marca di e otro auto cu a bin riba dje.


text:
Konseho Sosial Ekonómiko (SER) ta organisá simposio tokante migrashonGeplaatst op 8 Mei 2019 dor di Ministerio di Asuntunan General i Promé Minister
WILLEMSTAD – Riba 9 i 10 di mei próksimo Konseho Sosial Ekonómiko (SER) di Kòrsou, SER di Aruba i Ser di Sint Maarten ta organisá un simposio tokante migrashon i desaroyo sosial-ekonómiko, retonan riba nivel di maneho i opshonnan den e kuadro akí. Meta di e simposio ta pa huntu ku interesadonan eksplorá opshonnan pa ku maneho relashoná ku e siguiente pregunta: Kon pa saka mas benefisio for di i minimalisá gastunan di migrashon laboral den kuadro di desaroyo sosial-ekonómiko duradero di e tres paisnan.
Oradónan di entre otro “International Organization for Migration” (IOM), “Migration Policy Institute” (MPI), “Caribbean Migration Consultations” (CMC), UNHCR, e embahada kanades na Bogota, universidat di Kòrsou, universidat di Sint Maarten i “Think To Do Institute”, lo duna presentashonnan tokante tendensianan global riba maneho di migrashon laboral i refugiado, posibilidat- i retonan di migrashon (mito i mal interpretashonnan, kontroversianan etc.), eksperensianan empírikamente fundamentá tokante e relashon entre migrashon i desaroyo sosial-ekonómiko. Tambe lo elaborá tokante lèsnan eksperensiá riba tereno di maneho di migrashon efektivo for di perspektiva karibense.
Ta organisá e simposio spesialmente pa kolaboradónan di maneho i staf ehekutivo di diferente ministerio di e tres paisnan, representantenan di organisashonnan di dunadó di trabou i empleado, miembronan di Konsehonan Sosial Ekonómiko di e tres paisnan, NGO-nan, polítikonan, universidatnan i migrantenan. Banda di e kantidat grandi di interesadonan ku a inskribí pa e simposio tambe lo ta presente Gobernador suplente, Promé Minister di Kòrsou, Presidente di Parlamentu i demas dignatario.
Pa mas informashon tokante programa, seshonnan plenario, seshon di grupo i oradó por bishitá wèpsait di SER Kòrsou na www.ser.cw. E simposio ta tuma lugá na Avila Beach Hotel i ta solamente habrí pa invitadonan.


text:
Sociale Verzekeringen in Beeld – Kwartaalbericht SVb
Banco di Seguro Social Aruba como entidad publico tin e deber y obligacion pa informa publico en general y ta transparente pa locual ta trata e maneho di su fondonan. Den cuadra di e maneho aki SVb ta publicando tur su kwartaalbericht riba e pagina aki.
Akibao por download e ultimo kwartaalbericht di SVb (PDF).
Cada kwartaal gerencia di SVb ta publica un kwartaalbericht cu resumen di tur fondonan di SVb pa e ultimo kwartaal (texto Hulandes). Cada kwartaalbericht ta mantene e informacion di e kwartaal anterior, pues e ultimo kwartaalbericht 4 ta resumi informacion di henter e aña.


text:
Notificacion di AO (Sector Publico)
Notificacion di AO
Ora e trahado publico ta incapacita pa traha pa motibo di malesa of accidente (ora e ta arbeidsongeschikt of AO), e trahado mester notifica su chef van dienst. Desde 1 januari 2012 e unico manera corecto pa notifica AO ta via e sistema di Webportaal. Esaki ta nifica cu e trahado ta yama solamente su chef van dienst y no ta yama SVb pa notifica AO.
Orario pa notifica
E trahado semper ta notifica AO prome cu su orario di trabao.
Den caso cu e trahado bira malo na trabao of despues di orario trabao, pero prome cu e departamento ta habri pa tuma su yamada, e mester meld cerca su departamento mas pronto posibel.
Instruccion ora di notifica AO
Na momento cu e trahado publico notifica AO, e mester presenta pa control na SVb riba e siguiente dia. Esaki ta nifica cu riba e di dos dia di AO e mester controla na SVb. Excepcion riba esaki por ta den caso cu e trahado a haya un operacion of otro tratamento medico.
Si e trahado no cumpli cu e instruccionnan duna, e ta perde su derecho riba compensacion.
Control na cas
Durante e periodo di AO, e trahado ta keda cas. E ta permiti pa sali solamente pa atende dokter, botica, hospital, specialista of un otro luga similar.
Riba e prome dia di AO e trahado por ricibi bishita di un controlado di SVb. Den caso cu e trahado no ta na cas ora e controlado presenta, e controlado ta laga un carta atras pa e trahado. Den e carta e trahado ta wordo notifica cu e no tabata presente na cas durante control y cu e mester presenta na SVb inmediatamente of e siguiente dia.
Reanuda trabao
Na momento cu e trahado bay traha atrobe e ta notifica su chef van dienst di esaki.
Control medico na SVb
E trahado cu mester ricibi control medico ta presenta na SVb prome cu 9:00 am. E trahado ta identifica su mes cu un paspoort, rijbewijs of cedula valido y ta entrega su carchi di control na e loket di Administracion Medico pa ricibi un number. Durante e control, dokter di control ta determina si e trahado ta sigui cu AO, of e ta capacita pa traha.
Arbeidsongeschikt (AO)
Un trahado cu dokter di control ta declara AO, mester informa su doño di trabao di e fecha cu e mester presenta na SVb pa control atrobe. Tambe e mester entrega e carchi di control na su trabao pa asina traha copia di esaki.
Pa cu e siguiente control medico na SVb, e trahado mester presenta cu su carchi di control. Pa por tin un miho bista riba e estado di e trahado, dokter di control por pidi e trahado informacion relaciona cu su medicamento. Tambe e dokter por pidi permiso di e trahado pa ricibi informacion di su dokter di cas of specialista.
Solamente e dokternan di SVb ta autorisa pa determina si un trahado ta AO of AG.
Arbeidsgeschikt (AG)
Un trahado cu dokter di control ta determina capacita pa traha, mester informa su dienst di e fecha cu e ta reanuda trabao. E dia cu e reanuda trabao, e trahado mester entrega e carchi di control na su hefe di trabao.
E trahado ta malo riba e dia cu ela keda declara AG
Den caso cu un trahado ta sinti su mes malo ainda of atrobe riba e dia cu ela keda declara AG, e mester presenta na SVb riba e mesun dia pa ricibi control medico.
Si e dokter di control determina cu e trahado ta AG, SVb no ta duna permiso pa compensa e dia aki.
Bandona Aruba durante AO
E trahado cu dokter di control declara AO, no ta permiti pa bandona Aruba durante e dianan cu e ta AO sin aprobacion di SVb. Solamente esnan cu mester bay den exterior cu un declaracion di AZV por haya permiso di SVb pa bandona Aruba. Pa tur otro forma di tratamento of cualkier otro motibo, SVb no ta duna permiso.
Si e asegurado dicidi di bandona Aruba sin aprobacion, e ta perde su derecho riba compensacion durante e periodo cu e ta den exterior.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of medio e formulario aki.


text:
Algo pasa di 9or diamars anochi, un patruya di Noord para den lus di trafico na Palm Beach a nota un Hyundai Hatchback color blanco di Net Pro cu a pasa den lus cora direccion zuid riba Sasaki Weg. Mesora e patruya a bay tras di e Hyundai Accent y un poco panort di Ex House of Cheng a logra dune señal pa para. Ora a bay chek a nota cu e manehador ta bou inflencia.
A pidi pa aparato di test pa asina e chauffeur supla. Ora di haci e test, el a pasa e limite y mesora a bay over na detene e homber. E ta un Mericano. A pidi presencia di dogcatcher pa asina transporta e homber pa warda di Santa Cruz. E auto a keda banda di caminda.


text:
WILLEMSTAD – Un dama di Aruba ta entre e detenidonan di awe marduga durante un entrada hudicial na Corsou relaciona cu un caso di ladronicia cu violencia y morto di e empresario Hulandes Ronaldus Wilhelmus Molenaars (53). Asina Cuerpo di polis di Corsou a confirma diamars mainta pa medio di un comunicado. E dama su inicial ta T.Y.T.R (20) cu hunto cu e homber J.N H (21) di Corsou a keda deteni na momento di e entrada. Tabata Arestatie Team y Atraco Team a haci e entradanan 5’or di marduga. E caso mes a pa cual ta sospecha nan envolvimento a tuma lugar dia 7 di mei ultimo na un cas den Kaya Karko.
DEN HAAG – Conseho di minister di Reino diabierna a aproba nombracion di sra Michèle Russel-Caprilesn (50) pa bira e proximo gobernador interino di Corsou. E peticion a bin di parti di prome minister di Corsou Eugene Rhuggenaath. E nombracion ta bay na vigor entrante 1 di juni 2019 y ta cana hunto cu e vencemento di e termino di e actual gobernador interino Römer-Kenepa. Sra Russel no ta un desconoci den comunidad di Corsou. Riba tereno social e ta hopi activo, y tambe cu cultura y arte. Banda di esey, el a carga varios posicion gubernamental. E ta yiu muher tambe di ex banker Lionel Capriles (dfm), y ta casa cu Omar Russel. NOTA: Potret cortesia Curacao Chronicle.
ORANJESTAD/WILLEMSTAD – Di e 20 casonan di faillisement (bancarota) y surseances den 2018, esun cu a haya mas atencion y cu a tuma mas tempo, tabata esun di e aeroliña InselAir International NV. Asina e rapport annual di corte pa 2018 ta bisa. Dialuna Corte di prome instancia a publica nan rapport annual den cual tin varios informacion y dato interesante. Y esaki ta un di nan. Segun e rapport, e caso a wordo sigui for di tur e islanan y region. “E esfuerso di InselAir y e curator pa sigui cu e caso y haya un candidato pa tuma over, a forma e causa pa varios caso sumario den corte di prome intancia” e rappor ta bisa. Den e casonan aki a atende e.o. cu e creditornan , y e extencionan di e surseance a wordo trata y treci pa voto. Manera ta conoci finalmente e compania e aña aki a haya su faillisement declara pa un huez.
WILLEMSTAD - Awe marduga Wardakosta su Rescue and Coordination Center (RCC) a localisa un contacto sospechoso na Oostpunt. RCC a dirigi un team di Wardacosta hunto cu Curmillers na e localidad caminda a detectá e Xontakto. Polis i Douana tambe a ser informa. Wardakosta a dirigí su helicopter tambe na e sitio pa duna asistencia.
WILLEMSTAD – Un avion di Aruba Airlines a bati alarma diahuebs atardi, debi na un motor cu lo tabatin problema. Informacion cu NoticiaCla tin ta cu un motor lo mester a paga ku Aruba Airlines ora cu e tabata den laira y e capitan a dicidi cu ta baha bek na Corsou di emergencia. Tabatin algun pasahero cu a spanta basta, y cu mester a haya asistencia medico, pa cual a pidi ayudo di ambulance ora cu e avion a bolbe Corsou. No ta conoci si e avion lo sigui bula of si lo reemplase cu un otro avion. Dialuna y diadomingo caba tabatin problema cu e aeroliña ora cu a cancela nan buelonan pa Aruba for di Corsou. Potretnan cortesia matutino Extra Corsou.
WILLEMSTAD – Corte den prome instancia a sentencia ex director di Giro Bank Eric Garcia (78) na 4 aña di prison pa malversacion di 11 miyon dollar, falsificacion y labamento di placa. Ademas e mester paga e placa malversa, calcula na 19 miyon florin bek. Si e no haci esey, e ta haya 3 aña di prison aserca.


text:
Kralendijk - Dia 15 i 16 di mart departamentu di Salubridat Públiko di Entidat Públiko Boneiru den koperashon ku Movisie di Hulanda a organisá algun tayer den kuadro di e método ‘WE CAN Young.
‘WE CAN Young’ ta forma parti di e kampaña mundial ‘WE CAN, end all violence against women – NOS POR, pone un fin na tur violensia kontra hende muhé’. Pa medio di e kampaña ta hasi esfuerso pa kombatí violensia kontra hende muhé i desigualdat entre hòmber i muhé. ‘WE CAN Young’ ta enfoká riba hóbennan ku un meta spesífiko: engrandesé e abilidat di hóbennan pa defendé nan mes riba tereno relashonal i seksual. Na Boneiru e método ta enfoká riba hóbennan entre 12 i 21 aña, i e meta ta: hasi posibel pa papia tokante deseonan i límitenan seksual i relashonal di mucha hòmber i mucha muhé pa asina reinforsá nan asertividat seksual i relashonal. E resultado ta ku hóbennan ta anda ku otro na un manera mas respetuoso i ku nan ta konsiente di deseonan i límitenan di otro. Departamentu di Salubridat Públiko di Direktorado di Komunidat i Kuido ta kordiná e método ‘WE CAN Young’ na Boneiru, ku sosten di Movisie. Representante nan di Movisie a duna e tayer na 3 grupo: un grupo di profeshonal di diferente organisashonnan ku ta traha ku hóben, un grupo di studiante di MBO i un grupo di hóben, ku tabata konsistí di hóbennan di diferente bario di Boneiru. Den e temporada binidero departamentu di Salubridat Públiko lo palabrá ku e organisashonnan kon por implementá e método na Boneiru. Departamentu di Salubridat Públiko ta wak bèk riba dos dia di tayer eksitoso i ta kontentu ku e partisipashon grandi i e diligensia i entusiasmo di e partisipantenan. Banda di esei departamentu di Salubridat Públiko ta konbensí ku e dianan di tayer a sòru pa un kontribushon positivo na implementashon mas aleu di e método.
Introductieworkshop in het kader van de “WE CAN Young” aanpak
Kralendijk - Op 15 en 16 maart heeft de afdeling Publieke Gezondheid van het Openbaar Lichaam Bonaire in samenwerking met Movisie uit Nederland in het kader van de “WE CAN Young” aanpak introductieworkshops georganiseerd.
“WE CAN Young” maakt deel uit van de wereldwijde campagne “WE CAN, end all violence against women”. De campagne zet zich in om geweld tegen vrouwen en ongelijkheid tussen mannen en vrouwen tegen te gaan. “WE CAN Young” is gericht op jongeren, met als specifieke doel: het vergroten van de relationele en seksuele weerbaarheid van de jongeren. Op Bonaire richt de aanpak zich op jongeren tussen de 12 en 21 jaar, met als doel: het bespreekbaar maken van seksuele en relationele wensen en grenzen van jongens en meisjes om hun seksuele en relationele weerbaarheid te versterken. Met als resultaat dat jongeren respectvoller met elkaar omgaan en zich bewust zijn van elkaars wensen en grenzen. De “WE CAN Young” aanpak wordt op Bonaire gecoördineerd door de afdeling Publieke Gezondheid van de directie Samenleving & Zorg, met ondersteuning van Movisie. De vertegenwoordigers van Movisie hebben de workshop gegeven aan 3 groepen: een groep professionals van verschillende organisaties die met jongeren werken, een groep MBO studenten en een jongerengroep, bestaande uit jongeren uit verschillende wijken van Bonaire. De komende tijd zal de afdeling Publieke Gezondheid met de organisaties bespreken hoe de aanpak op Bonaire geïmplementeerd kan worden. De afdeling Publieke Gezondheid kijkt terug op twee succesvolle workshop dagen, en is blij met de grote opkomst en de inzet en enthousiasme van de deelnemers. Daarnaast is de afdeling Publieke Gezondheid ervan overtuigd dat de workshopdagen een positieve bijdrage hebben geleverd voor de verdere implementatie van de aanpak.


text:
Kandela riba tereno antes konosí komo Kurá di Raspa
Den oranan lat di atardi pa trempan di anochi tabata tin un kandela basta grandi riba e tereno antes konosí komo Kurá di Raspa. Na yegada di varios unidatnan di brandweer, a enkontrá 4 vèn bus na kandela. E vèn busnan aki tabata keda usá den pasado pa agentenan polisial pa transportá prezunan. E sitio kaminda e vèn busnan aki tabata stashoná no ta wòrdu usá mas i outoridatnan a kita kasi tur vehikulo for di e sitio. Pero awe e 4 vèn busnan ku tabata stashoná ainda riba e tereno tabata na kandela. Investigashon lo mester saka na kla kon e kandela aki a inisiá.


text:
Dordrecht tin sinku tim sosial di bario.
Tur habitante di Dordrecht por aserká e timnan aki ku preguntanan di por ehèmpel edukashon i kresementu, bibamentu, salú, plaka, dibertishon.
Den e tim sosial di bario tin hende di diferente organisashon ta traha huntu.
Nan ta pensa huntu riba un bon kentesta pa tur pregunta.
E punto di salida di esaki ta: Loke un hende mes por hasi, e hasié.
Naturalmente esaki por sosodé huntu ku famia, amigu i konosínan.
Si esaki no logra, e tim sosial di bario ta regla e sosten nesesario.
E tim sosial di bario ta yuda tur habitante di Dordrecht haña un solushon.


text:
Huidige artikelen
donderdag 8 januari 2009 - E entrada maximo pa cobra prima di AOV-AWW y AZVa cambia pa aña 2009
E cambio aki ta hopi importante principalmente pa e clientenan/doñonan di trabou cu tin e deber di retene prima di AOV-AWW y AZV na momento di paga salario na nan empleadonan durante aña 2009
ORANJESTAD – SIAD ta participa cu e entrada maximo pa cobra prima di AOV-AWW y AZV a wordo adapta pa aña 2009.
E cambio aki ta hopi importante principalmente pa e clientenan/doñonan di trabou cu tin e deber di retene prima di AOV-AWW y AZV na momento di paga salario na nan empleadonan durante aña 2009. Aki ta sigui e cifranan valido pa 2009.
SIAD ta remarca cu e pakete di loonbelasting di aña 2009, cual ya a wordo manda pa tur doño di trabou, ta contene e cifranan corecto pa loke ta trata AOV/AWW pero no pa AZV.
Pa loke ta trata e adaptacion di e entrada maximo pa cobra e prima di AZV, SIAD no a participa esaki na su clientenan ora a manda e pakete menciona debi cu no a ricibi e informacion na tempo for di AZV y ta awe a haya sa di e cambio aki.
SIAD ta pidi su clientenan en general, principalmente e doñonan di trabou, pa tene cuenta cu e adaptacionnan menciona na momento di calcula e prima di AOV-AWW y AZV pa aña 2009 pa evita cualkier inconvenencia.
GERENCIA DI SIAD
8 di januari 2009


text:
Huidige artikelen
Artikelen uit september 2009
28-9-2009 - Diaranson ta ultimo dia pa paga e ultimo kwartaal di impuesto di vehiculo di motor 2009
Ta conseha tur cliente pa cumpli cu pago di e ultimo kwartaal di 2009 manera ley ta stipula y percura pa e papelnan di seguro ta na ordo Lees meer...
22-9-2009 - Diabierna awor e servicio na publico lo ta diferente
18-9-2009 - Pronto Aruba lo cera tratado pa intercambia informacion cu Francia, Belgica y Alemania
Aruba a negosha mas acuerdo internacional importante riba tereno fiscal Lees meer...
11-9-2009 - Awor Aruba ta riba lista blanco di OECD
Despues cu minister Swaen a firma diferente tratado fiscal, internacionalmente no ta considera Aruba mas como un paraiso fiscal Lees meer...
10-9-2009 - Empleado por aplica pa tarifa special di loonbelasting si e ta bay ricibi un lumpsum


text:
Buenos Aires 2018News
Nicole Hoevertsz ta na Buenos Aires
Nicole a participa na un reunion hopi importante di IOC
Secretaria General di COA, Sra. Nicole Hoevertsz (na cora di dos na man robez) a participa pa di dos biaha(prome tabata PyeongChang na februari) na reunion di tur Miembro di Comite Olimpoco Internacional(IOC) como Miembro di Comite Ehecutivo. Casi tur miembro di IOC ta atendiendo e Weganan Olimpico Hubenil 2018 na Buenos Aires, Argentina unda diferente reunion y forum nan importante ta tumando lugar.


text:
Nan sa bisa cu na Aruba nos ta – colectivamente – bon den lubida cos cu no ta conveni nos. Esey por ta berdad pero nos no ta kere cu nos ta e unico pueblo cu e caracteristica ey. Di tur manera, ta bon pa cada tanto tempo nos repasa e asuntonan cu a keda sin cumpli den pasado, o cu tin un promesa di mehoracion pendiente ainda. Ya cu nos no por atende aki e asuntonan pendiente individual, esey ta na cada un di nos, nos ta bay repasa e cosnan pendiente cu ta toca nos tur.
Por ehemplo a caso di malversacion y robo di nos placa na Setar NV. E tempo cu a descubri e delitonan cometi pa un funcionario di e compania, cu despues a haya tur oportunidad pa huy di Aruba y busca un refugio comodo na sur di Merca, a keda pendiente un caso hudicial, penal, contra su persona na Aruba mes. Sin duda algun el a comete delito segun ley Mericano, pa cual tabatin/tin caso penal contra su persona y otronan cu ken el a conflocha pa perhudica nos. Pero tambe ta obvio cu tin delito cometi aki na Aruba, como empleado di e compania estatal. Manera nos tabata teme e tempo ey caba, aparentemente no tabatin ‘follow up’ aki, y cu esey a keda e pregunta colga den aire, kico ainda por spera di Ministerio Publico.
Naturalmente nos ta corda e reaccion di e tempo ey di e ministerio, cu nan ta wardando pa e compania bin haci denuncia, algo cu aparentemente nunca a sucede. Sin embargo, ministerio publico no mester haya denuncia den un caso di asina gran importancia, mientras cu loke a sali den medionan di comunicacion ya tabata suficiente pa cuminsa, cu interes general na bista, un investigacion hudicial preliminar (justitieel vooronderzoek). Realmente nos no ta mira un hustificacion pa no haci esaki, y ta e mesun ministerio publico a duna nos e motibo pakico.
Nos por corda cu den e caso Ibis e propio ministerio a bisa cu nan a topa riba Facebook cu cierto indicacion di posibel delito di banda di e ministro e tempo ey encarga cu labor, loke tabata suficiente pa cuminsa tal investigacion preliminar. Tabatin denuncia formal haci caba na e momento ey, cu prueba palpable riba mesa, cu tabata hustifica mas investigacion? Di loke nos a tende di nan mes, esey no tabata e caso…ainda. Sin embargo, ningun hende ta cuestiona e proceder den e caso Ibis, y corectamente, pasobra a cuminsa un investigacion preliminar, cu despues a duna resultado, anto con…
Awor, pa bolbe na e caso di miyones horta di nos, pasobra manera Setar NV su lema mes ta bisa, cu e ta ‘di nos’: ta miyones di perhuicio financiero a ser cometi contra nos, y esey no por keda impune. Por bien ta cu e persona lo haya su merecido castigo na Merca, pero esey no mester libra e persona di accion hudicial na Aruba unda tambe a comete crimen. Ademas, ningun momento nos a haya di tende cu ta wardando cu un caso hudicial na Aruba te cu caba cu e proceso na Merca, loke ademas no ta zona nos asina logico tampoco. E pregunta anto ta, ki dia ta clarifica e estado di e asunto aki, pasobra manera e ta awor e no por keda.
Otro caso cu nos ta kere di ta digno di investigacion ta e aparente mal maneho di propiedad publico den e cartera di Obra Publico y Infrastructura den e gabinete anterior, di cual nos a mira publica bastante material preocupante, cu por lo menos ta duna un indicacion di cos contra ley cu por a tuma luga. Un investigacion asina ta importante, pasobra no ta trata solamente di hecho castigabel cometi si o no, pero tambe di buraconan cu tin den legislacion cu ta haci posibel pa gana placa bruto bendiendo propiedad publico (tereno erfpacht) cu a haya gratis, pa sumanan astronomico cu tercera persona. Ta trata pues tambe di coregi e asuntonan aki den nos legislacion pa e tipo di acto bochornoso aki no por continua. Awor, nos ta na altura cu tin un investigacion andando riba deseo di parlamento, di cual na e momento no tin nada conoci ainda. Ta di spera cu e resultadonan, cualkier cu nan ta, lo ta conoci pronto, pa ministerio publico por procede segun nan tarea y autoridad, pa tuma e pasonan necesario.
Tin otro asunto pendiente ainda, pa varios aña, y esey ta e estado di nos facilidad penitenciario. Atrobe Aruba, hunto cu nos isla hermana, ta den luz negativo den Reino, tanto pa e estado di nos facilidadnan, como pa e trato di preso, tambe den e caso di detenido cu ta reclama estado di refugiado. Nos no mester di bay aki den tur detaye di e asunto, pero ta obvio cu tin hopi trabao atrasa, cu pa un of otro motibo nos mandatarionan no ta atende, y esaki den curso di varios gabinete caba. Critica riba esunnan di pasado por ta hustifica, pero ta keda inutil pasobra nan no t’ey mas, y hasta for di nan puesto nobo ta aparece awor como e ‘beste stuurman aan wal’. Laga esun actualmente den e ‘driver’s seat’ actua, y cu diligencia.


text:
Trahadonan di duana na Barcadera a blokia e entrada awe mainta pa motibo di e situacion na trabou. Manera conoci e waf di Barcadera ta den construccion pisa pa cu e mudamento di e waf di container di Playa pa Barcadera. Esaki a trece hopi molester di stof segun e trahadonan, segun e fuente Amigoe Aruba. Tambe nan tin problema cu e trabou di control cu nan mester haci cu 4 persona locual no ta suficiente segun nan. Y nan no ta sinti nan mes sigura den nan trabou pa falta di arma y bulletproof vest.
(potret Amigoe Aruba)
Den Bon Dia Aruba a sali un articulo mas extenso riba e conflicto aki:
Duaneronan a mustra nan mal contento y a para trabou
ORANJESTAD – Trahadonan di Cuerpo di Duana na Barcadera a dicidi ayera mainta di pone trabou abou y esaki tabata basa riba e desaroyonan negativo cu ta pasando na trabou. Edward Maduro president di sindicato SADA a indica e motibo cu e trahadonan a tuma e decision di mustra nan mal contento y para trabounan.
E duaneronan cu ta traha na Barcadera ta sumamente cansa cu e situacion cu nan ta pasa aden eyriba. Nan a cansa di e manera con e construccion ta andando y pa e motibo aki a dicidi di bisa cu esaki ta di mas y a para trabounan. Segun sindicato SADA, nan a pone director na altura cu e coleganan di Barcadera a sali afo y cu lo bay wak kico ta e situacion y lo informa esaki. Siman pasa un e-mail di parti di e coleganan cu ta representa tur e otro coleganan na Barcadera a wordo manda. Den e carta nan ta splica kico ta pasando cu e construccionnan y den ki punto e ta afectando e trabou di duana.
Sorprendi cu situacion
E sindicato a keda sorprendi ora cu nan a mira e desaster cu tin na Barcadera, loke ta e parti di construccion. Nan a tuma nota di varios aspecto kico ta andando y diahuebs a pone e director na altura di e situacion na Barcadera no ta uno miho. Sigur no pa e coleganan duanero. E sindicato a tuma e tempo pa papia cu e trahadonan diabierna pa asina scucha nan disgusto. Durante un excavacion cu a tuma luga diahuebs, e tubo di awa a wordo ranca como tambe liña di SETAR y Internet. Algun siman pasa nan a keda mas o menos dos siman sin comunicacion por completo di parti di SETAR y conexion di Belnet. Un biaha mas nan ta den e mesun situacion.
A dicidi di papia cu e hefe di e seccion di Barcadera, kende ta full di acuerdo cu e accion di e coleganan, pasobra e tambe ta haya cu no ta na su luga con e duaneronan ta wordo trata, con e construccion ta andando. E hefe ta di pensamento cu mester bin na un solucion pasobra no por ta asina cu ta pone bida di e trahadonan na peliger ya cu tin excavatornan ta core rond manera loco. Hendenan ta subi tereno y wak rond pero nan no tin un badge, no tin control adecua na porta, contratista, ken cu ta, ta cana kibra.
Sr. Maduro a mira diaranson con hende a cana drenta y no tabata tin control na porta, APA no tabata pidi nan badge. Esaki ta un situacion hopi peligroso, no solamente pa e ambtenaar su siguridad personal, pero e situacion aki ta afecta pais Aruba. No por para responsabel kico ta drenta Aruba.
No tin control
Mirando cu ta tumando luga desaroyonan di trabou riba Barcadera, e pregunta importante ta dicon no a trece e keho aki prome. President di e sindicato a indica, cu esaki ta pa falta di personal y esaki ta pone cu e cos aki ta bayendo malo. Sa cu e construccion a andando y mester termina na 2016. Diaranson ultimo ora cu a bay na Barcadera y mira con e situacion ta, el a bin compronde kico e coleganan ta kehando. No por ta asina cu control di duana ta sosode simultaneamente cu e construccion. E situacion aki ta uno insigur pasobra tin hende ta yega eynan, contratistanan ta cana yega na e barconan pidi cos, bay cu cos mientras cu tin control adecua. Na Barcadera falta di personal, di cual no tin personal suficiente. Tin un fluho di 200 hende ta trafica pa dia y pa tin 3 of 4 ambtenaar di duana no ta suficiente. Si tin un control adecuado cu ta limita entrada di personanan kico nan ta bin haci riba waf, cu 6 pa 7 hende lo ta sigur pa cuminsa. Aruba Ports Authority (APA) su parti di trabou ta hiba control na porta. E tin cu controla hende cu ta subi riba waf, controla cu nan badge ta indica cu a subi tereno. “Tambe tin cu controla autonan priva cu ta subi waf. APA tin cu controla. E importacion ta control di duana. Nan tin cu controla e carga cu ta yega di afo, tin cu controla cu ta exportacion. Tin cu haci un control riba nan. E parti di APA no por duna mucho cos riba esey” Sr. Maduro a indica.
E problema aki a wordo treci dilanti cerca e coleganan cu a bay den accion. SADA ta di opinion cu sea e construccion ta para of e trabou di duana ta para. No por ta asina cu riba e waf tin control di duana ta tuma luga y simultaneamente construccion ta andando. Tin un parti apart di e waf cu ta trahando riba dje ta, e pensamento ta laga e construccion sigui un banda, apart di e caminda cu nan ta traha y ora caba cu nan trabou, e ora e construccion por sigui. Pero no cu nan ta bay sam, sam. Esaki ta un situacion cu nan no lo bay acepta mas.
Bay waf na playa
Diahuebs a papia cu e director, kende a expresa cu tanten cu e waf keda cla, mientrastanto mester bay na waf na playa. Nan sa cu e construccionnan mester sigui y cu e trabounan tin cu keda cla pa asina por haya e waf nobo, pero no por sigui den e situacion cu nan ta. Ta hopi iresponsabel pa laga un ambtenaar traha den un situacion asina aki.


text:
Ta un sugerencia el a haci y e dos bandanan a acepta…
ORANJESTAD(AAN): Hopi hende no a compronde bon loke a pasa den Corte di Justicia na Aruba ora cu e tratamento di e caso cu Marisol a lanta contra DIARIO y Jossy Mansur a tuma lugar. Ningun hende a gana o perde den e caso, sino cu simplemente a acepta e sugerencia di Huez pa bin cu un sorto di coreccion, especialmente pa loke ta trata e caso di Cero Colorado. Jossy Mansur no tin ningun problema cu e texto cu Huez a formula, pasobra despues di Dialuna no tin ningun limite pa publicacionnan adicional, loke ta permiti DIARIO publica loke e ta considera pertinente.
E Director di DIARIO a compromete su mes di haci e publicacion di e cabez riba front page di DIARIO di acuerdo cu e texto cu Huez a traha. E no ta bay bin acompaña pa ningun articulo! Ta djis e cabez ta bay sali, nada mas. Y ta e Huez a traha e texto, no DIARIO.
Tocante e peticion o sugerencia di e parti contrario pa Huez prohibi DIARIO di publica otro articulonan riba Marisol, Jossy Mansur a recorda cu e tin un sentencia dicta pa Hogeraad di Hulanda den cual ta para claramente cu ningun Huez por prohibi di antemano cualke articulo cu un medio di comunicacion por o lo skirbi.
Además, Jossy Mansur a acepta pa no pone ningun comentario acerca den e edicion di DIALUNA, ora cu e texto prepara pa e Huez sali. Di DIAMARS padilanti otro gay ta bay canta y DIARIO ta bay sigui cu su mesun linea critico, incluyendo Marisol, y loke DIARIO ta considera e actonan di corupcion (manera defini den Ley) comproba pa documentonan incuestionable. Di cu por bin hopi mas publicacion al respecto ta algo sigur, pasobra no ta posible drey rond di un definicion legal y generalmente acepta na mayoria di pais na mundo, di loke ta cay bao e concepto “corupcion”!
Mester tene bon na cuenta cu e libertad di expresion y e libertad di prensa ta fundamental pa e bon funcionamento di cualke democracia, pasobra tur otro libertad ta liga directamente na nan.
No tabata tin sentencia di Huez den caso di Marisol vs. DIARIO y Jossy Mansur
Ta un sugerencia el a haci y e dos bandanan a acepta…


text: Siribana – Diaranson mainta polis y ambulance a bay Siribana, pa un accidente entre auto y scooter. Tawata den careda di 9’or pasa cu e empleado di PostKantoor a haye envolvi den un accidente. Na yegada di polis a constata cu no tin auto envolvi den e accidente. Representantenan di e PostKantoor a presenta na e sitio pa pone nan mes na altura di kiko a pasa. Segun por a compronde, un cacho sea a sali su dilanti of bin ariba dje poniendo e perde control. Ela wordo controla na e sitio mes door di Paramediconan. Pa loke ta e Scooter e daño ta minimal.


text:
Sektor Empresarial
E Sektor Empresarial mester sòru pa tin un klima di negoshi faborabel na Kòrsou i ta responsabel pa mantené esaki di e mesun forma. E foko di e sektor ta sintá riba kalidat di servisio i e rapides den reakshon pa ku e empresario; esaki dor di reakshoná mas lihé posibel riba preguntanan ku ta biba den komunidat pero tambe duna informashon di kalidat haltu na klientenan i reakshoná di forma proaktivo riba tendenshanan nobo den komunidat. Aparte di esaki e sektor ta karga e meta tambe pa stimulá produkshon di kultivo i vegetashon, stimulá e kresementu i kalidat di krio di bestia i promové uso responsabel di nos zonanan di peska.
Sektor Empresarial ta konsistí di dos departamento, esakinan ta


text:
Huidige artikelen
vrijdag 17 januari 2014 - Diasabra tambe por paga impuesto di vehiculo di motor y busca e plachinan
Alabes por haci pago di otro impuesto tambe
ORANJESTAD – Departamento di Impuesto ta recorda cu diasabra tambe por paga impuesto di vehiculo di motor 2014 y busca e plachinan. Alabes ta posibel pa haci pago di otro impuesto tambe.
Aki ta sigui un skema di e orario di servicio nobo valido pa tur diasabra te cu 15 di februari 2014.
Departamento di Impuesto ta spera asina di por yuda mas tanto cliente den un tempo mas corto posibel den e periodo druk aki.
Gerencia di Departamento di Impuesto
17 di januari 2014


text:
Pa participa na e encuesta por click riba e siguiente link:
Meta di proyecto di investigacion aki ta pa colecta informacion pa desaroya maneho y servicionan di prevencion y di intervención dirigi, como tambe pa implementa programa. E programa tambe ta esnan cu a causa daño.
Por por experiencia incomodidad ora di contesta algun pregunta. Pero, bo por salta e preguntanan cu bo ta desea di contesta. Bo por stop di yena e encuesta na cualkier momento.
Pa mas informacion por tuma contacto cu Clementia Eugene,Docente y Doctoraat Kandidaat Universidad di Aruba via tel. No. : 526-2283 (O), Whatsapp: 594-5574 of Email: clementia.eugene@ua.aw.
Den e foyeto adhunto por haya mas informacion tocante e proyecto di investigacion aki.


text:
St. Paulus School ta respalda e campaña di siman di sinta cora di FADA.
- Dialuna 24 di october nos ta “Bisa NO na Droga” door di bisti un paña of un articulo di e color corra.
Nos no ta obliga nos alumnonan pa hasi esaki y tampoco nos ta obliga mayornan pa bay cumpra articulo pa bisti.
Si e mucha no tin un paña of articulo color corra, anto e ta bin scol cu su uniform NORMAL. E no ta bira un “Free for all”.
- Diamars 25 di october nos ta “Bisa NO na Droga” door di bisti meanan colorido of no usual. Atrobe nos kier enfatisa cu e no ta obligatorio.


text:
E promé kos ku bo tin ku puntra bo mes ora bo ta sospecha ku bo kachó ta malu, ta ku no ta nada ku lo por ta peligroso pa bo bestianan. Sòru pa bo bestianan ta sufisiente di ènter, i tambe ku nan no ta infestá ku kualkier plaga i ku nan resistensia ta bon. Kachónan salú ta mas resistente i ménos aksesibel pa malesa di otro.
Si bo ta sospechá ku e yu di kachó ta malu, semper bai un veterinario kuné promé ku bo bai kas kuné.
Kon bo ta rekonosé un yu di kachó malu. Na promé lugá na su wowonan. Bo ke mira e wowonan “lusi”. Un bista ku ta bria i ku ta kla. Yu di kachó tin un manera di wak ora nan ta malu ku e mihó manera di deskribí ta dòf i mat. Nan kurpa no tin grasia, ta slap i ketu. Ora bo kue su kueru tene i hisa bo ta mira ku e ta tuma su tempu pa bai bèk na su lugá. Esaki ta un seña ku e ta deshidratá. Kompará esaki ku bo mes kueru ku bo ta tene meimei di bo dedenan i laga los. Lo bo ripara ku e ta sak bai su lugá bèk. Otro karakterístika di malesa ta, kentura, sakamentu, habrimentu di barika òf pupu ku tin sleim/sanger den dje. Su lana ta pará, e tin parti limpi, su kueru ta yen ròchi. Karni djente blanku/ i sobra di su boka ku mester ta ros blanku tambe. E ta tembla, e ta haña steipi, i tin mal aliento. Den algun palabra sufisiente kos pa paga tinu i pa rekonosé. Yu di kachó ta vulnerabel i si bo warda di mas e por resultá fatal. Pues bai un veterinario promé pa promé asistensia.
Ora bo yega kas. Ta rekomendabel pa tene e chikí apart for di sobra kachó. Te ora ku bo tin sigur ku e no ta infektá ku algu kontagioso. Si no ta algu kontagioso? Hopi bon, pone inmediatamente serka sobra, esaki ta bon pa su desaroyo emoshonal. Bo tin ku tene apartá? Pensa riba lo siguiente. Pone apart so no ta sufisiente. Sòru pa un bon higiena, pues limpia e besindario di e yu di kachó kontinuamente ku por ehèmpel awa ku Kloròks. Pero kòrda tambe riba kontaminashon. Si bo a hasi algu ku e yu di kachó, laba bo mannan. Paga masha bon tinu ku bo no a Sali ku algu bou di bo slòf ku por kontaminá e otronan ku e bakteria. Laba tur su kosnan i sèrbètè apart . E kosnan aki ta zona manera masha spantoso, pero si bo ta atento riba higiena bo no tin masha di tin miedu di dje. Den e 4 añanan ku mi a kuida kachó nunka mi no tabata tin problema ku kontaminashon di malesa serka mi kachónan. Nos tabata tin tur tipo di bestia den kas. Di yu di kachó ku diferente sorto di sarna te kachó ku parvo i bichi.
Te hasta kachó ku tabata sospechá di ta kontaminá ku “hondenziekte” (malesa di kachó). E e mi tin ku bisa frankamente ku e periodo ei tabata un ku masha suspenso i ku a duna mi hopi nervio pero tur kos a yega na un final satisfaktorio. Danki Dios tabata trata di kasonan di sospecho ku no tabata tin niun efekto neurológiko manera mania i tabata tin un chèns pa bira e malesa di kachó. Ora ta trata di síntoma ku ta indiká bon kla ku ta trata di e malesa aki, esta pulmon sushi, wowonan sushi i mania di su kurpa kompleto, ta mihó pas’é angua pa e bai sosegá. Pero hopi kachó tambe tin wowo sushi, i pulmonnan sushi i kentura den otro situashon i na mi konsepto ta opta muchu lihé pa pasa nan angua pa nan bai sosegá.
Tin diferente produkto ku por yuda bo yu di kachó bolbe haña forsa. Sigur ora nan no ke kome ta importante pa duna nan nutriente i líkido. Esei ta mas importante ku kuminda riba su mes ora nan ta hopi malu.
Nutrical, un tubu ku ta konsistí di un vitamina i tur tipo di mineral di konsistente manera un stropi. Esaki ta ideal pa yu di kachó ku tin tiki resistensia. Tambe pa yunan di kachó ku tin algun lugá rondó sin kabei den nan lana. Tambe e ta yuda hopi bia ora ta trata di un tiki beskein òf ménos resistensia. E ta yuda nan superá esaki nèt un tiki mas mihó. E vitamina aki ta yuda nan haña un tiki mas apetit pasobra nan ta kuminsá sinti nan mes mihó. Algun bia pa dia algu mas ku grandura di un pitipuá ta sufisiente pa un chikí. E ta optenibel serka veterinario.
ORS, ta un produkto sumamente importante ku kada hende ku tin kachó ta kria mester tin den kas. E ta yuda ora bo tin yu di kachó ku a deshidratá/ suak òf ku tin habrimentu di barika. Yu di kachó ku tin habrimentu di barika ta pèrdè muchu líkido. Ku ORS bo ta yuda nan optené e suku, salu i mineral na nivel i pa mantené esaki na nivel. Trata na duna e yu esaki mas tantu ku ta posibel di bebe, maske ku ta 5 cc so kada mei ora.
Manera nan sinti nan mes un tiki mas mihó bo por duna nan algu mas. E ta un lucha enorme pero bo ta nota e kambio. No lubidá di duna e yu di kachó den mardugá tambe algun bia líkido. Esaki ta sumamente importante si bo ke salb’é i a largá su bida. Si akaso e no haña sufisiente líkido ta rekomendabel pa laga un veterinario dun’é pal’i bida.
Sòru pa bo kachó malu tin sosiegu i pone den un ambiente trankil. Sosiegu ta masha importante. Paga tinu ku friu, kualkier kos dun’é un butishi ku e por bai drumi banda di dje segun su deseo pa tene kayente. Pa hende i bestia salú bida den paisnan tropikal no ta friu pero pa bestianan malu/suak nan tin e nesesidat di kalor. Baña bestianan malu solamente si dòkter a preskribí esaki (por ehèmpel si ta trata di sarna òf beskein ku shampu spesial) den tur otro kaso, mantené nan seku! Tene kuidou ku trèk.
Lokual ku tambe ta bon pa tin den kas ta un tèrmometer. E promedio di temperatura di un kachó salú ta entre di 38 i 39 grado Celsius. Tur kos ku ta mas ku 39 grado ta keda konsiderá komo kentura. Pa bo midi su temperatura ta mihó bo hasié ora e kachó a kaba di sosegá, di aktividat, wega, strès òf un buèlta den outo ya ku tur esakinan por okashoná su temperatura pa elevá.
Pa kachónan ku tin habrimentu di barika ta mihó bo duna nan aros ku filè di galiña pa kalma e stoma i tripanan.
Wak pa e diferente malesanan i nan síntoma nan e kapítulo ku ta trata kuido di e kachó adulto. Einan tin deskribí e mayoria malesa ku ta paresé riba nos isla.
©Rescueracao, translation Denice Bezemer. Like our Facebook page


text:
Mòru Bondia – Entrevista
$ 416.66 | f 749.99
Mòru Bon Dia – Morning Show- Interview
From Monday to Friday
6:30AM – 9:30 AM
Price based on 1 interview of 15 minutes.
Mòru Bon Dia
Mòru Bon Dia (MBD) ta un programa ‘Live’ ku enfoke riba notisia, informashon i entretenimiento presentá pa periodistanan Nicole Maduro i Tito Doran.
Porfabor pone den notes e sigiente informashon:
- Fecha di entrevista
- Tópiko
- Personanan ku lo bin entrevista ( te ku 3 persona)
- Number di kontakto (preferibel selular)
- Email adres
MBD ta den aire di 6.30 pa 9.30 di djaluna pa djabièrnè.


text:
Ganadó # 10 di un Haima M3 di aña 2016 ta Konosi, MFK ta sigui hasi mas famia felis
Sra. E. Philipa ta gana su HAIMA M3 ku # 7450 premio # 3 di briyechi 3 di desèmber 2015
Djaweps 3 di desèmber a tuma lugá e sorteo kaminda Pueblo di Kòrsou tabatin e oportunidat di gana un di 3 outonan di marka Haima M3, ku sentimentu miksto nos mester a konstatá ku tabatin solamente un (1) ganador kual a resultá di ta Sra. E. Philipa.
Movementu Futuro Kòrsou (MFK) ta sumamente orguyoso ku un biaha mas MFK por hasi un famia mas felis.
E tipo di fundraising soshal aki organisá pa Fundashon Gerrit Schotte, bou di ouspisio di MFK ta yena un bashí serka e Pueblo den e tempu ekonómiko difísil ku Kòrsou ta pasando aden.
Nos satisfakshon despues di entrega di e outonan ta bira kada bes mas grandi, pa e forma kon Pueblo di Kòrsou ta reakshoná di un forma positivo riba e forma humilde ku MFK ta aserka e Pueblo ku e posibilidat pa nan por gana un outo nobo.
E dos outonan ku no a wòrdu gana, lo wòrdu pone di nobo na rifa via di e sistema di remate dia 28 di yanüari próksimo. Kada kumpradó por pasa ku nan lòt i validá (stèmpel) esaki di nobo pagando solamente 3 florin.
Miéntras ku Todopoderoso duna nos organisashon derechi di eksistensia, nos lo sigui ta “Mas Serka di bo” Pueblo di Kòrsou. Un abraso na kada un di bosnan ku ta partisipá den e fundraising nan aki i no lubidá ku MFK lo keda bin ku ideanan ku ta duna tur ku ta habitá riba nos dushi Kòrsou e oportunidat di por partisipá pa un dia por ta e felis ganador di un di nos outonan nobo.
Direktiva di Movementu Futuro Kòrsou
Sithree van Heydoorn
Sekretario General
Kòrsou, 6 di desèmber 2015